c: text/html

text:
Hormatly okyjylar Size Halkara ynsanperwer ylymlary we ösüş uniwersitetiniň mugalymlary Laçyn Kolbaýewa we Kerimguly Geldiýewiň bilelikde ýazan makalasyny hödürleýäris.
Sagdyn jemgyýet — bu ruhubelent we maksada okgunly adamlaryň jemgyýeti bolup, olar umumymilli maksatlaryň daşynda jebisleşýär. Şeýle sagdyn ruha eýe bolan jemgyýet özboluşlylygyny saklap, däp-dessurlaryna, gymmatlyklaryna ygrarlylygyny saklaýar hem-de oňyn özgertmelere açyk bolan öňdebaryjy täzelikleri höwes bilen kabul edýär. Türkmenistan halkara jemgyýetçiliginiň giňişligine işjeň goşulyşmak bilen, dünýäniň iň täze gazananlaryny durmuşa ornaşdyrmak arkaly raýatlaryň abadan, rahat, bolelin durmuşyny üpjün etmek bilen, öz milli däp-dessurlaryny, ata-babalardan miras galan gymmatly maddy we ruhy gymmatlyklaryny öwrenmek, goramak we dünýä jemgyýetçiligi tarapyndan bilinmegini gazanmak ugrunda uly işler durmuşa geçirilýär.
2017-nji ýyl Sagdynlyk we ruhubelentlik ýyly biziň milli sport abraýymyzyň arşa galmagynda täze sepgitleriň biri hökmünde taryhyň sahypalaryna ýazyldy, bu ýyl sagdyn durmuş ýörelgeleriniň ilatyň şahsy durmuşyna ornaşmagynyň kepili boldy. Aşgabat-2017 oýunlarynda milli toparymyzyň türgenleriniň iň ýokary görkezijilere eýe bolmaklary ýurtda berkarar edilen sagdyn maddy tehniki binýadyň ýakyn wagtdaky miweleri bolup durýar.
Sport – bedenterbiýäniň organiki bölegi, sportda netijeler gazanmak maksady bilen adamyň ýaryşlara we ýaryşyjylyk işine taýýarlygynyň ýörite tejribe görnüşinde emele gelen sportuň görnüşlerinde adamlaryň gazananlaryny ýüze çykarmagyň we deň şertlerde deňeşdirmegiň aýratyn çygry diýlip kesgitleme berilýär.
Beden terbiýe bolsa, medeniýetiň düzüm bölegi, sagdyn durmuş ýörelgesiniň esaslaryny, adamyň beden taýdan ösüşini durmuşa geçirmek, onuň hereket işjeňligini kämilleşdirmek maksady bilen jemgyýet tarapyndan döredilýän we ulanylýan, şeýle hem adamyň saglygyny pugtalandyrmaga gönükdirilen we şahsyýetiň sazlaşykly ösmegine ýardam edýän ruhy we maddy gymmatlyklaryň jemini özünde saklaýan işiň çygrydyr.
Ýurdumyzyň saglygy goraýyş ulgamyny dünýä ölçegleriniň derejesine çykaran döwlet Baştutanymyzyň belleýşi ýaly, saglyk düşünjesi — bu diňe keselleriň öňüni almagy däl-de, eýsem, durmuş howpsuzlygyny, lukmançylyk hyzmatlarynyň hilini we elýeterliligini ýokarlandyrmagy, sportuň, sagdyn iýmitlenmegiň ösdürilmegini, maşgalada çagany terbiýelemek we bilim bermek meselelerini, eneligi hem-de çagalygy goldamak, demografiýa, ekologiýa, ýaşaýyş-durmuş şertlerini, hukuk goraglylygyny we beýlekileri öz içine alýar. Diýmek saglyk diňe bir ugry däl, eýsem durmuşyň ähli ugurlaryny öz içine alýar.
Sagdyn durmuş ýörelgesi – adamyň saglygyny pugtalandyrmaga, onuň işjeň ýagdaýda uzak ýaşamagyna we durmuş wezipelerini ýokary derejede ýerine ýetirmegine, ýaşaýşyň zähmet, jemgyýetçilik, maşgala-durmuş, dynç alyş görnüşlerine işjeň gatnaşmagyny gazanmak üçin öňüni alyş çäreleriniň kabul edilmegine, şeýle hem keselleriň sebäplerini we netijelerini düzetmek üçin öňüni alyş çärelerini amal etmäge gönükdirilen adamyň durmuşynyň keşbini aňladýar. Adam ömrüniň uzaklygy, olaryň ösüş derejesi halkymyzyň dessurlary, tebigy-howa şertleri we jemgyýetimiziň aň-bilim derejesi bilen baglydyr. “Il saglygy-ýurt baýlygy” nakylyndan ugur alýan döwlet Baştutanymyz saglygy goraýyş ulgamynyň ösüşini möhüm ugur hökmünde kesgitläp, daşky gurşawy goramak, ykdysady, ylym-bilim we medeni ösüşi gazanmak wezipelerini öňe sürýar.
“Türkmenistanda 2011-2020-nji ýyllarda bedenterbiýäni we sporty goldamagyň we ösdürmegiň Milli maksatnamasy”, “Türkmenistanda 2012-2016-njy ýyllarda sporty ösdürmegiň we ýokary derejeli türgenleri taýýarlamagyň Umumydöwlet maksatnamasy” ýurdumyzyň sport kuwwatynyň mundan beýläk-de pugtalandyrylmagyna, ýokary derejeli tälimçileri we türgenleri taýýarlamak ulgamynyň kämilleşdirilmegine, köpçülikleýin sportdan ýokary netijeli sporta geçirilmegine gönükdirilendir. 2015-nji ýyldan bäri herket edýän “Saglyk” döwlet maksatnamasynyň 20 ýyl bolmagy mynasybetli täze “Saglyk” döwlet maksatnamasy işlenip taýýarlanyldy. Täze maksatnamanyň çäginde ýurdumyzda alnyp barylýan özgertmeler syýasatynyň gerimi has-da giňeldiler. Saglygy goraýyş ulgamynda dünýä derejesinde birnäçe üstünlikler gazanyldy. Saglygy goraýyş ulgamynyň maddy-tehniki binýadynyň kuwwatlandyrylmagy bilen birlikde elektron ulgamyň ilkinji ornaşdyrylan pudagy bolmak bilen tapawutlanýar. Elektron resminama dolanşygy häzirki zaman jemgyýetiniň talaplaryndan biri bolup durýar. Bu maksatnamalara laýyklykda, çagalar baglaryndan başlap, ýokary okuw mekdeplerine çenli ähli bilim edaralarynda öz sport desgalary döredilýär, şeýle hem Türkmenistanyň ähli künjeklerinde köp sanly dynç alyş öýleri, şypahanalar hem-de beýleki sagaldyş-dynç alyş merkezleri gurulýar.
Ýurdumyzda raýatlaryň, aýratyn-da, çagalaryň, ýetginjekleriň, ýaş oglan-gyzlaryň mümkin boldugyça örän köp sanlysynyň sport we bedenterbiýe bilen meşgullanmaklary üçin şertleriň döredilmegi sporty ösdürmek strategiýasyny işläp taýýarlamagyň hem-de Türkmenistanda sagdyn durmuş ýörelgesiniň jemgyýetde berkarar edilmeginiň baş maksadyna öwrüldi. Çünki ýaş nesilleri beden taýdan ösdürmegiň usullaryny “uzak wagtyň dowamynda täsir edýän terbiýe” diýip, ýöne ýerden atlandyrmaýarlar, sebäbi bu terbiýe diňe bir türgeni, diňe bir şahsyýeti däl, eýsem-de, jemgyýeti kemala getirýär.
Ýurdumyzda ýokary dünýä ülňülerine laýyk gelýän bedenterbiýe we sport düzümleri döredildi. Ýakyn döwürde bu ulgama gönükdirilen maýa goýum serişdeleriniň bäş milliard amerikan dollaryndan hem ýokary bolmagy bu ugurda ýetilen sepgtiler barada pikir berýär. Halkara sport bileleşiginiň ünsüni özüne barha köp çekýän paýtagtymyz Aşgabat munuň aýdyň mysalydyr. Ak mermerli paýtagtymyz soňky ýyllarda düýbünden täze binagärlik keşbine eýe boldy, täsin sport desgalary, ozaly bilen bolsa dünýä derejeli olimpiýa desgalary baş şäherimiziň bezegidir. Ýapyk binalarda we söweş sungaty boýunça Aziýa oýunlarynyň geçirilen ýeri bolan Olimpiýa şäherjigi sözüň doly manysynda Türkmenistanyň sportuň belent sepgitlerine ýetmek ugrundaky tagallalarynyň alamaty bolup durýar. Paýtagtymyzda hem-de ýurdumyzyň ähli sebitlerinde häzirki zaman sport toplumlary, stadionlar, aýlawlar, ýöriteleşdirilen sport mekdepleri we şuňa meňzeşler guruldy. Milli at üstündäki oýunlar barha uly meşhurlyga eýe bolýar, ähli welaýatlarda iri döwrebap atçylyk sport toplumlary bina edildi.
Türkmenistanda diňe bir saglygy dikeltmek däl, eýsem saglyga zyýan berýän serişdeleriň aradan aýrylmagy ugrunda hem uly tagallalar edilýär. Türkmenistanyň raýatlarynyň saglygyny goramaga bolan hukugy “Raýatlaryň saglygynyň temmäki tüssesiniň täsirinden we temmäki önümlerini ulanmagyň netijelerinden goralmagy hakynda” Türkmenistanyň Kanuny bilen hem goralandyr, beýleki çäreler hem görülýär. Şolaryň netijesinde, Bütindünýä Saglygy Goraýyş Guramasy bilen bilelikde geçirilen barlaglaryň netijeleriniň tassyklaýşy ýaly, Türkmenistan temmäki ulanylyşynyň iň pes görkezijisi bolan ýurt bolmagy bilen tapawutlanýar. “Tüsse bolmasa, adamlar müň ýyl ömür sürerdi” diýip, Lukman Hekim belläp geçýär. Şeýle hem ýigriminji asyryň başlaryndan ahyryna çenli döwürde geçirilen ylmy barlaglar temmäki önümleriniň sarp edilişi bilen öýken çiş keselleriniň bilelikde artandygyny görkezýär. Mundan başga-da çilim diňe bir çekýän adamy däl, eýsem töweregindäkilere-de uly zyýan ýetirýär. Ikinji derejeli çilim çekýän diýip çilim çekýäniň ýanynda durana aýdylsa, şol ýerden soň dem alan adamlar üçünji dereje çilimden zyýan görýän adam hasaplanýar.
Ýurdumyzyň sebitlerinde bar bolan şypahanalaryň dünýä derejesinde maddy-tehniki binýada eýe bolmagy ýurdumyzyň raýatlarynyň hem-de daşary ýurtly myhmanlaryň bu şypahanalarda öz saglyklaryny berkitmäge mümkinçilik berýär. Ýurdumyzyň çar künjeginde ýerleşýän Mollagara, Arçman, Ýyly suw, Berzeňňi, Baýramaly, Farap, Daşoguz şypahanalary tebigatyň bagyş eden şypaly suwlary bilen birlikde dünýäde giňden ulanylýan saglyk enjamlary bilen üpjün edilmegi bu ýerlerde adamlara berilýän saglyk hyzmatlarynyň ýokary derejelerde bolmagyny gazandyrýar. Gurluşygy başlanan we ýakyn wagtlarda tamamlanjak Awaza şypahanasy bolsa Hazar deňziniň jana şypaly howasynyň adamlaryň saglygyny dikeltmäge oňaýly şert döretjek möhüm desgalaryň biri bolar.
Türkmenistan dünýä we sebit derejesinde iri ýaryşlaryň geçirilýän merkezine öwrüldi, bu bolsa köp babatda Bitarap, oňyn, hakyky hoşniýetli goňşuçylyk daşary syýasatynyň durmuşa geçirilmegi bilen şertlendirilendir. Hormatly Prezidentimiz Gurbanguly Berdimuhamedowyň “Türkmenistan dünýä üçin, ähli ugurlar boýunça giň halkara hyzmatdaşlygy üçin açykdyr” diýip BMG-niň belent münberinden aýdan sözleri doly derejede sporta hem degişlidir. Bitarap Türkmenistanyň parahatçylyk söýüjilik syýasatyny, hormatly Prezidentimiz Gurbanguly Berdimuhamedowyň uly möçberli başlangyçlaryny häzirki wagtda doly derejede döwrüň Olimpiýa hereketini esaslandyryjy Pýer de Kuberteniň “Sporta waspnamasyndaky” meşhur sözleriň anyk beýany hökmünde häsiýetlendirmek bolar.
Döwlet derejesinde aýratyn alada edilmegi, Türkmenistanyň Prezidentiniň köpçülikleýin bedenterbiýäni we sporty durnukly ösüşiň uzakmöhletleýin maksatlaryna ýetmek üçin tutuş çäreler toplumynyň ulgam dörediji şertleriň biri hökmünde ähmiýetine aýratyn üns berýändiginiň aýdyň subutnamasydyr. Bu ulgamda Türkmenistanyň halkara hyzmatdaşlygy häzirki wagtda sportuň halklaryň we döwletleriň arasynda özara düşünişmegiň we hyzmatdaşlygyň ýoly goýulmagyna hem-de giňeldilmegine möhüm serişdeleriniň biridigine çuňňur düşünilmegine esaslanýar.
Sport ulgamynda netijeli halkara hyzmatdaşlygy BMG-niň Baş Assambleýasynyň 71-nji maslahatynda kabul edilen A/RES/71/160 belgili kararnama hormatly Prezidentimiziň gönüden-göni ýolbaşçylygynda işlenip taýýarlanylan ýurdumyzyň ileri tutulýan garaýyşlarynyň ýerine ýetirilmeginiň möhüm ugurlarynyň biri bolup durýar. Ileri tutulýan garaýyşlar BMG-niň resminamalary hökmünde ýaýradyldy we onda sportuň ösdürilmegi bilelikdäki tagallalaryň goşulmagynyň esaslarynyň biri bolup durýandygy bellenilýär. Hususan-da, bu kararnamada “Biz ösüş we parahatçylyk ulgamynda sportuň barha ösýän ähmiýetini ykrar edýäris, sebäbi ol geçirimlilik hem-de hormat goýmak ýörelgeleriniň kemala gelmegine ýardam berýär hem-de zenanlaryň we ýaşlaryň, aýry-aýry şahsyýetleriň hem-de toparlaryň hukuklarynyň we mümkinçilikleriniň giňeldilmegine şert döredýär, şeýle hem saglygy goraýyş, bilim we durmuş taýdan goşulyşmak maksatlaryna ýetilmegine goldaw berýär” diýlip bellenilýär.
Türkmenistanyň Bilim Ministrligi tarapyndan “Sport-parahatçylygyň ilçisi” şygary bilen Baky Bitaraplygymyzyň 22 ýyllyk baýramçylygy mynasybetli geçirilen sport ýaryşlary ýokary okuw mekdepleriniň arasynda geçirilýän 9-njy uniwersiadadan tapawutlylykda geçirildi. Bu ýaryşlar ýokary okuw mekdepleriniň binýadynda döredilen döwrebap sport toplumlarynyň sportyň köp sanly görnüşleri bilen professional derejede meşgullanmaga döredilýän mümkinçilikleriň ýaşlary sagdyn durmuş ýörelgelerine iterýän güýçdigini ykrar edýär.
V Aziýa oýunlaryny ýokary guramaçylyk derejesinde geçirilmegi biziň Bitarap ýurdumyz üçin uly ähmiýete eýedir. Bu oýunlar ilatyň bedenterbiýe we sport bilen köpçülikleýin meşgullanmagy üçin zerur şertleri üpün edýär, berk bedenli ýaş nesli terbiýeläp ýetişdirmek, ýokary derejeli türgenleri taýýarlamak üçin amatly şertleri döredýär.
Meşhur halkara bilermenleriň pikirine görä, Türkmenistanda bedenterbiýäniň we sportuň toplumlaýyn ösdürilmegi dünýä derejesindäki iri möçberli sport çärelerini geçirmek babatda ýurdumyzyň ägirt uly kuwwatyna şaýatlyk edýär. Bu bolsa gazanylan netijelere ählitaraplaýyn we giň gerimli meýilleşdirmek strategiýasynyň, öňde goýlan maksada ýetmegi üpjün edýän maksatnamalaýyn çäreleriň esasynda yhlasly we tutanýerli zähmet bilen ýetilendigini doly derejede şöhlelendirýär. Türkmenistan bu ýokary derejeli çäräniň guramaçylyk üpjünçiligi üçin dünýä meşhur guramaçy Jenap Mik Raýtyň iri halkara toplumlaýyn sport çärelerini guramakda uly tejribesinden peýdalandy. Munuň özi hem ýurduň taryhynda esasy täzelikleriň biridir. Outsoursing – ýagny professional hyzmaty satyn almagyň özboluşly tejribesi bolup taryha girdi. Londonda geçirilen Olimpiada-2012-de bu dünýä derejesindäki çäräniň logistiki üpjünçiligini gurnan hünärmen iri möçberli ýaryşlaryň üstünlikli geçirilmegi üçin şu ugurlara: sport desgalarynyň içgin taslamalaşdyrylmagyna, ýaryşlara taýýarlyk görmegiň barşynda ähli kompaniýalaryň we guramalaryň utgaşykly işlemeklerine, meýletinçiler hem-de sport hünärmenleri üçin synaglaryň hem-de okuwlaryň geçirilmegini yzygiderli ýola goýulmagyna aýratyn üns berildi.
Ýurdumyz bu ýokary derejeli çäräni guramagyň hukuk kepilliklerini hem durmuşa ornaşdyrdy. Aşgabat şäherinde 2017-nji ýylda Ýapyk binalarda we söweş sungaty boýunça V Aziýa oýunlaryny guramak we geçirmek hakynda” Kanunyň esasy maksady - V Aziýa oýunlaryny ýokary derejede guramak we geçirmek üçin hukuk binýadyny we zerur şertleri döretmekden ybarat boldy. Mundan başga-da, 2016-njy ýylyň 12-nji ýanwarynda kabul edilen kanun meýletinçiligiň hukuk esaslaryny belleýär, meýletinçilik işiniň esasy ýörelgelerini we görnüşlerini, maksatlaryny we wezipelerini, bu işi amala aşyrmagyň esasy görnüşlerini we tertibini, şeýle hem meýletinçiligi döwlet tarapyndan goldamagyň çärelerini kesgitleýär.
Ýurdumyzyň gazanan üstünliklerini wagyz etmek bilen bagly wezipäniň täze çemeleşmeleri talap edýändigi mälimdir. Häzirki döwürde Watanymyzda iri göwrümli taslamalar durmuşa geçirilýär. Mähriban halkymyzyň ýaşaýyş-durmuş ýagdaýy tanalmaz derejede özgerýär. Gurluş syýasaty netijesinde biziň gazanan ajaýyp üstünliklerimiz barada dünýä jemgyýetçiliginiň habarlylygynyň pes bolmagy gynandyrýar. Häzirki döwürde iri we abraýly halkara žurnalistler guramalary bilen hyzmatdaşlygy ýola goýmak dünýäde habarlary yzygiderli ýaýratmagyň iň netijeli usuly bolup durýar. Bu guramalaryň düzümine köp ýurtlaryň onlarça we ýüzlerçe habarlar agentlikleri girýär. Türkmenistan bu guramalaryň agzasy bolmagy, şol habar beriş serişdeleri bilen hyzmatdaşly etmäge mümkinçilik döredýär. Gazanan ajaýyp üstünliklerimiz baradaky habarlary şol habar beriş serişdeleriniň üsti bilen birbada dünýäniň köp ýurtlarynda dessin ýaýratmak döwrüň talaby bolup durýar.
Bagtyýar döwrüň talyplaryna daşary ýurt dilinde bilim berýän Halkara ynsanperwer ylymlary we ösüş uniwersitetinde žurnalistika hünäriniň talyplary bu ugurda daşary ýurtlar üçin habarlaryň ýokary hilli we tiz taýýarlanmagyna öz şahsy goşantlaryny goşarlar. Daşary ýurt dilinde, aýratyn hem iňlis dilinde maglumatlary gönümel ulanmak we ussat terjimeçilik ukyplary zehinli talyplarymyzyň Türkmen döwlet habarlar gullugynda tejribe geçmeklerini gazandyrýar. Bu ýagdaý bir tarapdan bu edaranyň jogapkärli işiniň kämil derejede gurnalmagyna goşant goşsa, beýleki tarapdan talyplaryň öz hünärlerini kämil derejede öwrenmeklerine oňyn ýagdaýy şertlendirer.
Meýletinçilik işi boýunça hem uniwersitetimiziň çäginde ýörite merkez hereket edýär. Daşary ýurt dilinde bilim almagyň artykmaçlygy bu ugurda hem öz tapawutlylygyny görkezdi. Biziň talyplarymyz ýurdumyzda geçirilen halkara maslahatlarda we döwlet çärelerinde , Durnukly ulag ulgamy boýunça 1-nji ählumumy maslahat, Aşgabat – 2017 oýunlary we beýleki giň gerimli çärelerde talyplarymyz öz bilim we şahsy ukyp başarnyklary bilen tapawutlandylar. Mundan beýläk de ýurdumyzda geçiriljek halkara derejeli köpçülikleýin çärelerde biziň talyplarymyzyň we halypa mugallymlarymyzyň öz oňyn goşantlaryny goşjakdyklary äýdyňdyr.
Sporty, sagdynlygy, sagdyn durmuş ýörelgelerini durmuşa ornaşdyrmakda maksatnamalaýyn işler we syýasy goldaw ýokary derejede alnyp barylýar. 2017-nji nji ýylyň jemlerine bagyşlanyp geçirilen Türkmenistanyň Ministrler Kabinetiniň mejlisinde Türkmenistanyň Sport baradaky döwlet komitetiniň ýerine Türkmenistanyň Sport we ýaşlar syýasaty ministrligi döredildi. Bu syýasy goldaw ýurdumyzyň bagtyýar geljegini kepillendirýän ýaşlaryň sporta, bilime, belent ahlak sypatlaryna ugrukdyrylmagyna has hem netijeli işleriň gurnalmagyny üpjün eder.
2018-nji ýyl- Türkmenistan Beýik Ýüpek Ýolunyň Ýüregi ýylynda “Amuldan Hazara çenli” awtoralli, welosipedli ýöriş, ylgamak boýunça ýaryşlaryň gurnalmagy hem ýurtda gurlan sagdyn maddy tehniki infrastrukturanyň netijeli ulanylmagyna mümkinçilik döreder. Saglyk syýahatçylygy, sport syýahatçylygy, tebigatdan üzňe bolmadyk sport görnüşleri dünýä ýüzünde rowaçlanýan täze pudaklaryň biri bolup durýar. Aýratyn hem ýaşlaryň bu sport görnüşlerine ugrukdyrylmagy olarda geljege bolan ynamyň ýokarlanmagyna itergi berer. Ýaş nesillere bilim almaga, sagdyn durmuş ýörelgelerini şahsy durmuşynda ornaşdyrmaga giň mümkinçilikleri döredip beren Hormatly Prezidentimiziň ýaşlar syýasaty rowaçlyklara beslensin!
Laçyn Kolbaýewa, sport ussady, uly mugallym
Kerimguly Geldiýew, mugallym
Halkara ynsanperwer ylymlary we ösüş uniwersiteti

robotstxt: allowed

filter: keep


text:
TMCell Assist ykjam goşundy
Goşundy şu operasion ulgamalry goldaýar. Android, iOS, Windows Phone.
Goşundy şu mümkinçilikleri berýär:
- Nyrhnama meýilnamalaryny üýtgetmek;
- Öz hyzmatlarynyň toplumyny üýtgetmek (birikdirmek, aýyrmak);
- Tölegleriň taryhyny görmek;
- Beýleki müşderiniň hasabyna pul serişdelerini geçirmek;
- SMS habaryny ugratmak;
- SMS merkezinde öz Profiliňi dolandyrmak;
- TMСell-iň ýakyndaky ofisini tapmak;
- Kompaniýanyň iň soňky täzeliklerini görmek.
Goşundydaky awtorizasiýa:
Goşundydaky awtorlaşdyrmak üçin parol gerek. Ony Siz 0831 belgä boş SMS habaryny ugratmak bilen alyp bilersiňiz. Jogap hökmünde Size goşunda girmek üçin şahsy parol görkezilen SMS habary geler.
Goşundyny gurnamak:
Android operasion ulgamynda işleýän gurluşlar üçin:
- Ykjam gurluşda Play Market goşundysyny açyň ýa-da ykjam gurluşyň brauzerinde: http://play.google.com sahypasyna geçiň.
- Açylan penjirede goşundyny gözlemegiň setirine TMСell Assist ýazgysyny ýazyň we goşundyny gözlediň. Gözlegiň netijesinde iki goşundy çykar: TMСell Assist we TMСell Assist Widget.
- Gerek goşundyny saýlaň. Ýüklenenden soň ol awtomatik usulda gurnalar.
- Eger ykjam terminalda TMСell Assist Widget goşundysy gurnalan bolsa, ony ykjam gurluşyň ekranynda ýerleşdirmek zerur. Onuň üçin gurluşyň ekranyna dowamly basyň (long tap) we dörän sanawda “Widžetler” bendini saýlaň. Soňra widžetler sanawynda TMСell Assist Widget goşundysy saýlaň. Widžet paneli ykjam gurluşyň ekranynda şekillendiriler.
iOS operasion ulgamynda işleýän gurluşlar üçin:
- Ykjam gurluşda AppStore goşundysyny açyň.
- Açylan penjirede goşundyny gözlemegiň setirinde TMСell Assist ýazgysyny ýazyň we goşundyny gözlediň. Gözlemegiň netijesinde TMСell Assist goşundysy çykar.
- Tapylan goşundyny saýlaň. Ýüklenenden soň ol awtomatik usulda gurnalar.
Windows Phone operasion ulgamynda işleýän gurluşlar üçin:
- Ykjam gurluşda Windows Phone goşundylar dükanyny açyň.
- Açylan penjirede goşundyny gözlemegiň setirinde TMСell Assist ýazgysyny ýazyň we goşundyny gözlediň. Gözlegiý netijelerinde TMСell Assist goşundysy çykar.
- «Gurnamak» düwmesini basyň we «Rugsat etmek» düwmesiniň kömegi bilen onuň ýerleşýän ýerine girmäge rugsady tassyklaň. Goşundy gurnalar.


text:
Parstodaýiň beren habaryna görä Kerman welaýatynyň Hojedk şäheriniň ilatyny hemde bu welaýatyň başga şäherdir obalarynyň ilatynyň ýüreklerine gorkysaldy.
Eýranyň Kerman welaýatynyň adatdan daşary ýagdaýy dolandyrýan müdiriýetiniň jogapkäri Ali Hoseýinzade Mehrabi bu welaýatda ýüze çykan hadysanyň ýetiren zyýanlary barada heniz hasabat çykarlan däldir diýip yglan etdi.
ol şeýle-de bu hadysada heläkçilik barada hem hasabat gelip gowşan däldir diýip sözüne goşdy.
Kerman welaýatynyň Hojedk şäheriniň ýer titremesi juma güni ertir bilen Eýran wagty bilen sagat 06:02:44 ýüze çykdy.


text:
Banner reklama
Kärhanaňyzyň reklamasyny Türkmenistanyň meşhur web saýtynda ediň. Bu ýere adamlar haryt satmak, satyn almak we amatly teklepleri görmek üçin elmydama gelýärler.
Naydizdes.com saýtyna aýda 50 000 adam gelýär we 750 000 sahypa görýär *. Saýtdaky reklama mobil telefondan gelen ulanyjylara hem görkezilýär we aktiw ulanyjylaryň köpüsi saýtymyza telefondan girýär. Biz siziň reklamaňyzy banner görnüşinde ýerleşdirmegi hödürleýäris.
* Statistika maglumaty Ýanwar 2016 taryhy üçin görkezildi
Ähli sahypalardaky banneriň ýerleşýän ýeri
Sahypa ortasynda sag tarapda, gözleg formynyň aşagynda ýerleşýär, surada serediň.
Banner reklama üçin tehniki maglumat
- Surat ululygy: 200x150 px
- Surat formaty: *.gif, *.png, *.jpeg
- Surat faýl ululygy: 60 KB geçmeli däl
- Web saýtyna ýa-da bildiriş sahypasyna salgy (ssylka, link, url)
Reklama etdirmek üçin habarlaşma formasyny dolduruyň ýa-da IMO arkaly ýüz tutyň (naydizdes.com web saýtynda banner reklama etmek isleýäniňi bildir)


text:
Template:Welcome/tk
Welcome to Meta![edit]
Salam Welcome/tk, Wikimedia Meta-Wikä hoş geldiňiz! Bu saýt ähli Wikimediýa taslamalarynyň arasynda koordinasiýany üpjün etmek hem-de degişli meseleleri ara alyp maslahatlaşmaga niýetlenendir. Ilki bilen bu taslamanyň kadalary bilen tanyşsaňyz gowy bolar. Eger-de terjime etmeklik bilen gyzyklanýan bolsaňyz, Meta:Babylon sahypasyna baryp görüň. Şeýle hem Meta:Babel we Wikimedia Forum sahypalarynda dürli soraglar barada pikir alyşyp bilersiňiz. (habarlaşyk ýazmankaňyz ýokarydaky görkezmäni okamagyňyzy haýyş edýäris). Eger-de sorag ýüze çyksa, onda meniň pikir alyşma sahypama arkaýyn habarlaşyk ýazyp bilersiňiz. Işiňiz şowly bolsun!


text:
«Türkmengaz» döwlet konserni bäsleşik yglan edýär 07.12.2017 — 31.01.2018
«Türkmengaz» döwlet konserni material-tehniki serişdelerini satyn almak boýunça
№ T/GAZ-148 belgili açyk Bäsleşik yglan edýär
Lot №1 – Turba önümleri;
Lot №2 – zawod enjamlary;
Bäsleşige gatnaşmaga isleg bildirýänler Aşgabat ş. 1939, Arçabil şaýoly 56, «Türkmengaz» DK, 13-
nji gat salgysy bilen ýüz tutup:
- bäsleşige gatnaşmaga isleg bildirýäniň doly ady, hukuk ýagdaýy, hasaba alnan ýurdy, bank
rekwizitleri hakynda maglumatlary görkezip ýazmaça görnüşde arza tabşyrmaly;
- «Döwlet zerurlyklary üçin harytlar bilen üpjün etmek, işleri ýerine ýetirmek, hyzmatlary etmek
boýunça bäsleşikler hakynda» Türkmenistanyň Kanuny, «Bäsleşikleri geçirmekligiň düzgünleri» we
bäsleşige gatnaşmak üçin gerekli resminamalar bilen tanyş bolmaly;
- Lotuň häsiýetnamasyny, degişli tehniki talaplary we şertnamanyň esasy şertlerini almaly;
- Yzyna gaýtarmasyzlyk şerti bilen bäsleşige gatnaşmak üçin bir Lotuň bahasy 500 (bäş ýüz)
amerikan dollary möçberde ýa-da şu barabarlykda manat görnüşinde (GBS-i we bank harajatlaryny
hasaba almazdan) töleg tölemek üçin hasap belgisini almaly.
Gerekli bolan ähli maglumatlary http://www.oilgas.gov.tm/ internet salgysyndan ýa-da ýokarda
görkezilen salgy boýunça alyp bilersiňiz.
Elektron salgymyz: turkmengaz@online.tm
Habarlaşmak üçin telefonlar: 40- 37-45 (faks), 40-37- 39, 40-37- 40, 40-37- 41, 40-37- 42
Bäsleşik boýunça teklipler — 31.01.2018 ýyla, ýerli wagt bilen 12:00-a çenli kabul edilýär.
Görkezilen seneden giç gelen teklipler kabul edilmeýär.
Pul serişdelerini geçirmek üçin hasap belgisi ýazmaça arza tabşyrylan mahaly habar berilýär.
Bildiriş neşir edilen pursatyndan başlap bäsleşik üçin doly görnüşde teklip ýerleşdirilen, degişli
möhür bilen kepillendirilen bukja ýokarda görkezilen salga ugradylyp, hasaba pul serişdeleriniň
geçirilenden soň seljerilip başlanjakdyr.
Bäsleşik bukjasynda hökmany suratda anketanyň elektron nusgasy, şertnamanyň esasy şertleri
(«Word» formatda) we tehniki-ykdysady ýöriteleşmeleri («Excel» formatda) bolmalydyr.
Elektron salgymyz: turkmengaz@online.tm
«Türkmengaz» DK-nyň internet salgysy: http://www.oilgas.gov.tm/
Goşmaça maglumat almak üçin şu ýere basyň


text:
7 Haziran 2016 Salı
Türkmenistanyň DIM-nde Angola Respublikasynyň Ilçisi Bilen Duşuşyk Geçirildi
2016-njy ýylyň 6-njy iýunynda Türkmenistanyň Daşary işler ministrliginde Angola Respublikasynyň Türkmenistandaky Adatdan daşary we Doly ygtyýarly Ilçisi (ýerleşýän ýeri Moskwa ş.) jenap Žoakim Auguştu de Lemuş bilen duşuşyk geçirildi.
Duşuşygyň dowamynda dürli pudaklardaky ikitaraplaýyn gyzyklanma bildirilýän özara hyzmatdaşlygy ösdürmäge niýetlenen meseleleri we mümkinçilikleri ara alyp maslahatlaşmaga gönükdirilen işjeň gepleşikler geçirildi. Taraplar geljekde syýasy gatnaşyklary berkitmekde, şeýle hem halkara guramalaryň çarçuwasyndaky hyzmatdaşlygy ösdürmekde gyzyklanmalaryny beýän etdiler, iki ýurduň şertnama-hukuk binýadyny giňeltmegiň wajyplygy barada aýtdylar.
Söwda-ykdysady ulgamyndaky ikitaraplaýyn hyzmatdaşlygyň mümkinçilikleri barada aýdyp, nebit we gaz, oba hojalyk we dokma senagatyndaky gatnaşyklary ösdürmekde gyzyklanmalar beýan edildi. Şunlukda, taraplar iki ýurduň işewürler toparlarynyň we ykdysadyýetleriniň subýektleriniň gatnaşmagyndaky bilelikdäki çäreleri geçirmegiň mümkinçiliklerine seretdiler.
Iki ýurduň baý medeni mirasy barada aýdyp, taraplar medeni-ynsanperwer özaragatnaşyklaryny ösdürmekde gyzyklanmalaryny bellediler, şeýle hem sport we syýahatçylyk ugurlarynda hyzmatdaşlygyň mümkinçiliklerini ara alyp maslahatlaşdylar.
Kaydol: Kayıt Yorumları (Atom)


text:
Aziýa çempionatynda türkmen türgenleri iki medal gazandylar
Tähranda (Eýran Yslam Respublikasy) tamamlanan Ýapyk binalarda ýeňil atletika boýunça 8-nji Aziýa çempionatynda biziň türgenlerimiz bürünç medallaryň ikisini gazandylar.
Ýaryşlaryň jemleýji güni medallara bereketli gün boldy. Türkmenistanyň ýygyndy toparynyň abraýyny Milli sport we syýahatçylyk institutynyň ikinji ýyl talyby I.Welihanowa gorady.
Ýaryşlaryň dört görnüşinden (päsgelçilikli 60 metr aralyga ylgamak, beýiklige bökmek, ýadro zyňmak, uzynlyga bökmek) soň, biziň türgen gyzymyz dördünji orna geçip, Gazagystandan bolan bäsdeşinden yza galdy. Emma 800 metr aralyga jemleýji ylgawda gazanylan ýeňiş I.Welihanowa hormat münberiniň üçünji basgançagyna çykmaga mümkinçilik berdi.
4400 metr aralyga ylgamak boýunça ýaryşda gazanylan üstünlik biziň ýygyndymyza bürünç medalyny getirdi. O.Hudaýbergenowa, W.Meredowa, M.Rozymowa hem-de I.Welihanowa “Aşgabat — 2017 ” oýunlarynda gazanan netijelerini berkitdiler.


text:
Türkmenistanyň hökümet başlygynyň orunbasary Sapardurdy Toýlyýew anna güni geçirilen hökümet mejlisinde Beýik Ýüpek ýolunyň ugrunda ýerleşen taryhy-medeni ýadygärliklerde 2018-2021-nji ýyllarda geçirilmeli gazuw-agtaryş işleri, bu ugurda taýýar;lanylýan döwlet programmasy barada hasabat berdi.
TDH bu programmanyň prezidentiň tabşyrygy esasynda, 2018-nji ýylda “Türkmenistan—Beýik Ýüpek ýolunyň ýüregi” diýen şygar astynda çäreler tapgyryny taýýarlamak üçin işlenip düzülendigini habar berýär.
Täze programmada Türkmenistanda geçirilýän arheologiki gazuw-agtaryş işlerine belli daşary ýurt alymlaryny çekmek hem göz öňünde tutulýar.


text:
GS1-iň ösüş taryhy
Biziň taryhymyz – häzirkizaman global söwdanyň okgunly ösüşiniň wakasydyr
Çyzykly belgini (ştrih-kody ýa-da bar-kody) döretmek Florida ştatynda Norman Jozef Wudlandyň deňiz kenaryndaky çägede taýajyk bilen dünýäde birinji çyzykly belgini çeken wagtynda başlanypdy. Ol çyzykly belgi ähli zady özgertdi. Eger çyzykly belgini peýdalanmak bilen gözegçilikden geçen birinji önüm rezin sakgyjy bolan bolsa, häzirki wagtda harytlary anyklamagyň häzirkizaman standartlarynyň peýdalanylmagy bölek satuw söwdasynda, saglygy goraýyşda, jemgyýetçilik iýmiti pudagynda we elektron söwdada iş alyp barmagy köp derejede ýönekeýleşdirdi.
Çyzykly belginiň dörediliş taryhy, has belli oýlap tapyşlary döretmegiň şerti hökmünde, senagat pudaklarynyň öňdebaryjy wekilleriniň ýakyn hyzmatdaşlygyny üpjün etmegiň möhümdigini subut edýär. Iň täze tehnologiýalaryň we amaly programmalaryň ösdürilmegi GS1 standartlarynyň ykdysadyýetiň dürli pudaklaryna giň täsir etmegini şertlendirer.
1973 – PUDAGYŇ ÖŇDEBARYJY WEKILLERINIŇ BIRLEŞMEGI
- ABŞ-da pudaklaryň öňdebaryjy wekilleri simwolikalaryň bar bolan görnüşleriniň ýedisinden harytlary anyklamak üçin ýeke-täk standart hökmünde Ählumumy haryt koduny (UPC) saýlap alýarlar. Häzirki wagtda hem peýdalanylýan Ähliumumy haryt kody (UPC) taryhda birinji “GS1 çyzykly belgisi” bolýar.
1974 – ABŞ-da BIRINJI AÇYKLANAN (OKALAN) ÇYZYKLY BELGI
- ABŞ-da Bir ölçege getirilen kod boýunça Geňeş (UCC) döredildi, ol standartlaşdyrmak boýunça täjirçilik däl guramadyr.
- 26-njy iýunda 8 sagat 01 minutda dükanda – “Marsh” supermarketinde (Ogaýo ştaty) açyklanan (skaner arkaly okalan) birinji çyzykly belgi Wrigley rezin sakgyjynyň gabyndaky UPC kody bolýar.
1976 – BIRINJI 13 BELGILI KOD
- UPC çyzykly belgisiniň asyl görnüşiniň üsti 13-nji dereje bilen ýetirilýär, bu bolsa anyklaýyş ulgamyny global derejede peýdalanmaga mümkinçilik berýär.
1977 – ÝEWROPA GURAMASY
- Standartlaşdyrmak boýunça halkara täjirçilik däl gurama hökmünde Ýewropanyň harytlary belgilemek (EAN) Assosiaýiasy döredildi, onuň edarasy Brýussel şäherinde ýerleşýär. Ýewropa ýurtlaryna wekilçilik edýän 12 sany milli gurama bu assosiasiýany esaslandyryjylar boldular. Olaryň bilelikdäki tagallalary bilen EAN anyklaýyş ulgamy ornaşdyrylýar, ol bölek satuw söwda ulgamynda harytlar bilen üpjün ediş hatarynyň netijeliligini ýokarlandyrmaga gönükdirilendir.
1980 – ÝERLEŞÝÄN ÝERINI ANYKLAMAK
- Belli bir zadyň ýerleşýän ýerini belgilemek standartlary ornaşdyrylýar; häzirki wagtda muňa GLN (Global ýerleşiş belgisi) diýilýär.
1983 – DAŞALÝAN GAPDAKY ÇYZYKLY BELGILER
- Beýik Britaniýada harytlaryň daşalýan gaplaryny belgilemek üçin täze ITF-14 çyzykly belginiň ulanylmagyndan artykmaçlyk alan ilkinji kompaniýalar P&G we Nabisco kompaniýalary boldy, olar açyklamak (okamak) işini logistika tapgyryna çenli giňeltmek bilen maddy-tehniki serişdeleri dolandyrmagyň netijeliligini ýokarlandyrdylar.
1984 – HALKARA ÖSÜŞI
- Ýaponiýanyň, Awstraliýanyň, Täze Zelandiýanyň we Günorta Afrikanyň EAN assosiasiýasyna goşulmagy bilen, Ýewropanyň harytlary belgileme assosiasiýasy Halkara EAN assosiasiýasyna öwrüldi.
1989 – STANDARTLARYŇ ULANYLÝAN UGURLARYNYŇ GIŇELMEGI
- UCC/EAN -128 kodlarynyň peýda bolmagy bilen çyzykly belgileşdirme standartlarynyň ulanylyşy logistika birliklerine hem degişli bolýar. Bu çyzykly belgileriň simwolikasy Ulanyş anyklaýjylaryny (identifikatorlary) öz içine alýar, olaryň kömegi bilen önüm baradaky goşmaça maglumatlar, mysal üçin, ýaramlylyk möhleti, tapgyry, lot we harydyň mukdary ýaly maglumatlar çyzykly belgä goşuldy.
1990 – GLOBAL GURAMA
- Bir ölçege getirilen kod boýunça geňeş (ABŞ-daky UCC) we EAN Halkara assosiasiýasy hyzmatdaşlyk hakynda ylalaşyga gol çekdiler, ol global standartlar ulgamyny bilelikde dolandyrmaga geçmegiň düzgünlerini resmileşdirdi we olaryň 45 ýurtda ýeke-täk bolmaklygyny üpjün etdi.
- Maglumatlary elektron usulda alyşmak (EDI) boýunça birinji halkara standarty bolan EANCOM standarty çap edildi, onuň ulanylmagy kompaniýalara serhetüsti işewür geleşikleri standartlaşdyrmaga mümkinçilik berdi.
1992 – LOGISTIKA BIRLIKLERINI ANYKLAMAK
- Ýük konteýnerleriniň global-ýeke-täk koduny (SSCC) peýdalanmak bilen logistiki belgilemek üçin standart format ornaşdyryldy, ol tutuş haryt iberilýän hatarlar boýunça logistika birliklerine gözegçilik etmegi üpjün etdi.
1995 – SAGLYGY GORAÝYŞDA HALKARA HYZMATDAŞLYGY
- Saglygy goraýyşda hyzmatdaşlyk taslamasynyň durmuşa geçirilmegi bilen EAN.UCC standartlary birinji gezek saglygy goraýyş pudagyna degişli boldy.
1999 – RFID INNOWASION TEHNOLOGIÝASY
- Massaçusets tehnologik institutynyň (MIT) binýadynda Awtomatiki anyklaýyş merkezi döredilýär, bu Merkez Önümiň elektron koduny (EPC) öz içine alýan we islendik ýagdaýlarda islendik predmetiň ýeke-täk anyklanmagyny üpjün edýän RFID belliklerinde maglumatlary kodlaşdyrmak çözgüdini işläp taýýarlady.
2000 – SERHETLERIŇ GIŇELMEGI
- Täze müň ýyllygyň başyna çenli EAN.UCC milli guramalary dünýäniň 90 ýurdunda döredildi.
2001 - XML ORNAŞDYRYLDY
- XML peýdalanmak bilen işewür habarlar üçin täze EDI standarty çap edildi.
2002 –STANDARTLARY DOLANDYRMAGYŇ GLOBAL PROSESI
- Standartlary dolandyrmagyň global prosesi (GSMP) başlandy, ol täze işewürçilik standartlaryny ara alyp maslahatlaşmak üçin guramalaryň global forumy üçin meýdançany emele getirdi.
2003 – EPCGLOBAL we DATAMATRIX
- Önümiň elektron koduny (EPC) we RFID standartyny mundan beýläk hem işläp taýýarlamak we global derejede ulanmak prosesini başlamak maksady bilen, EPCglobal döredilýär.
- DataMatrix, iki ölçegli simwolika, EAN.UCC ulgamynyň düzüm bölegi hökmünde makullanyldy. Bu simwolika maglumatlaryň uly möçberini ölçegi boýunça kiçi simwola kodlaşdyrmaga mümkinçilik berdi.
2004 – GDSN we RFID
- Maglumatlary sinhronlaşdyrmagyň global ulgamy (GDSN) işe girizildi – global, internetiň peýdalanylmagyna esaslanýan, söwda hyzmatdaşlary bilen önüm boýunça esasy maglumatlary netijeli alyşmaga mümkinçilik berýän başlangyç.
- Birinji RFID (radioýygylykly anyklaýyş) standarty çap edildi – EPC Gen2 standarty UHF RFID belliklerine we açyklaýjylaryna (okaýjylaryna) bildirilýän fiziki we logiki talaplary kesgitleýär.
2005 - GS1: GLOBAL GURAMA ÜÇIN TÄZE AT
- EAN halkara assoiasiýasy GS1 assosiasiýasy bolýar – bu hakykatdan hem global gurama üçin täze at bolup durýar.
2007 – SARP EDIJÄ EDILÝÄN HYZMAT
- GS1 ulgamy sarp edijini onuň ykjam aragatnaşyk enjamynyň üstünden önüm barada takyk we ynamly maglumatlar bilen üpjün etmek bilen, sarp edijiniň tejribesini gowulandyrmak üçin “işewürden sarp edijä” (B2C) ulgamynda işe başlady.
2011 - QR KODY
- GS1 ulgamy iki ölçegli çyzykly belgiden durýan, maglumatlaryň has köp möçberini öz içine alýan we çalt açyklanýan (okalýan) GS1 QR (Quick Response - dessin jogap) koduny girizmek bilen önümleriniň sanawyny giňeltdi.
GS1 Türkmenistanyň taryhy
2014 – TÜRKMENISTANYŇ ÇYZYKLY ŞERTLI BELGILER BOÝUNÇA MILLI GURAMASY DÖREDILDI
- 2014-nji ýylyň 27-nji martynda Türkmenistanyň Senagatçylar we telekeçiler birleşmesine agza bolup durýan telekeçileriň we söwda kärhanalarynyň goldawy bilen Türkmenistanyň Çyzykly şertli belgiler boýunça Milli guramasy esaslandyryldy.
2014 – ILKINJI “950” PREFIKSLERINIŇ BERLIP BAŞLANYLMAGY
- Türkmenistanyň Çyzykly şertli belgiler boýunça Milli guramasy GS1 Global guramasy tarapyndan berilýän prefiksleri almak üçin öz agzalaryna maslahat we administratiw taýdan ýardam berýär.
2015 – BÜTINDÜNÝÄ GS1 GURAMASYNA AGZA BOLMAK
- 2015-nji ýylyň maý aýynda Awstraliýanyň Sidneý şäherinde geçen GS1 Global guramasynyň Baş Assambleýasynda Türkmenistanyň Çyzykly şertli belgiler boýunça Milli guramasy bu bütindünýä guramasyna agza hökmünde biragyzdan kabul edilýär.
2015 – "GS1" HALKARA GURAMASY TÜRKMENISTANA “483” PREFIKSINI BERÝÄR
- Çyzykly şertli belgiler boýunça Milli guramanyň GS1 halkara guramasyna agza bolup girmeginden soň, Türkmenistanda ulanmaklyk üçin “483” prefiksi bölünip berilýär.
2015 - “GS1 TÜRKMENISTAN” BRENDI (NYŞANY) DÖREDILÝÄR
- Çyzykly şertli belgiler boýunça Milli guramasy üçin “GS1 Türkmenistan” brendi (nyşany) döredilýär we muny ulanmak üçin GS1 Global guramasy tarapyndan ygtyýar berilýär.
2015 – ILKINJI MILLI PREFIKS BERILÝÄR
- "GS1 Türkmenistan" ilkinji milli prefiksi iri hususy guşçulyk toplumy bolan “Guş toplumy” hususy kärhanasyna berýär.
2016 – TK TM 08 «AWTOMATLAŞDYRYLAN ANYKLAÝYŞ WE MAGLUMATLAR ÝYGYMY BOÝUNÇA STANDARTLAŞDYRMAK» TEHNIKI KOMITETI DÖREDILDI
2016 – ILKINJI MILLI ISO STANDARTLARY TASSYKLANYLDY WE GIRIZILDI
- Технический комитет по стандартизации ТК ТМ 08 «Технологии автоматической идентификации и сбора данных» создан приказом Главной государственной службы «Туркменстандартлары» № 1/117 от 17 июня 2016 года на основании закона Туркменистана по Стандартизации.
2017 – TÜRKMENISTANDA ÇYZYKLY ŞERTLI BELGILER BOÝUNÇA ILKINJI WERIFIKASIÝA BARLAGHANASY DÖREDILDI
- 2017-nji ýylyň aprel aýynyň 10-yna Türkmenistanyň Çyzykly şertli belgiler boýunça Milli guramasynyň “Çyzykly belgi hyzmatlary” kärhanasynda çyzykly belgileriň simwol görkezijilerini barlaýan werifikasiýa barlaghanasy dördildi. Barlaghana Türkmenstandartlary döwlet gullugy tarapyndan attestatlaşdyryldy. Barlaghanada Döwlet we hususy kärhanalaryň öndürýän önümleriniň gaplarynda ulanýan çyzykly şertli belgileri werifikasiýa barlagyndan geçirilip olara degişli teswirnamalar berilýar.


text:
Huawei P20 Pro – Üç Kameraly Ýeke-Täk Telefon
Özüniň resmi tanyşdyrylyşyndan soňra, Huawei P20 Pro kompaniýanyň iň öňdebaryjy telefonuna öwrülip, şu ýylyň iň ajaýyp täze telefony boldy.
P20 PRO özboluşly dizaýny we täze kamerasy bilen beýlekilerden düýpgöter tapawutlanýar. Ol şu çaka çenli telefonda ozal görülmedik iki aýratynlygy öz içine alýar: üçli kamera ulgamy we ýagtylyga görä üýtgeýän iki äheňli reňkleýiş. Eger arka tarapdaky aýnasy barmak yzlary we hapalary özüne magnit ýaly çekmese, men muňa hakyky sungat eseri diýip bilerdim.
Ajaýyp kamera ulgamy barada belläp geçsek, Huawei kompaniýasy P20 Pro-nyň arkasyna üçünji linzany goşup, ol bolsa 8-megapiksel, optiki durnukly telefoto kamerasydyr. Bu bolsa 3 esse optiki zuma (ýakynlaşdyrma) mümkinçilik döredýär. Huawei-niň adaty usuly bolan, ýagny monohromadan we reňk sensorlaryndan birwagtda alnan maglumatlary birleşdirmek heniz hem bar. Emma bu gezek reňk sensory haýran galdyryjy 40 megapiksele ýetdi. Huawei AI-daky obýekt tanama derejesi hem ýokarlandy.
Öň tarapynda bolsa Huawei 24-megapikselli “selfi” kamerasyny oturtdy. Öň tarapdaky kamera telefon displeýiniň iň ýokarsynda ýerleşýär. Ýogsa-da, displeý 6.1-dýuýmly Full HD+ OLED panellidir. Telefonyň aşaky tarapynda adaty Huawei öý düwmesi we barmak yz sensory ýerleşdirilendir.
Bu telefonyň Kirin 970 prosessory, 4,000mAh batereýasy we 6GB RAM-y, 128GB ýady, iki-SIM karta ýaly başgada aýratynlyklary bar. Android 8.1 Oreo-da gurnalan Huawei-niň iň soňky görnüşi bolan EMUI hem kompaniýanyň täze telefonlarynyň içinde öňünden gurnalýar.
P20 Pro 6-njy aprelde €899 satylyp başlanar.
Source:theverge


text:
.
SALAMLAŞYK SÖZI
Ýokary okuw jaýy “Baranowiçiň döwlet uniwersiteti” — 2004 nji ýylda düýbi tutulan, joşgunly depginde ösýan köpugurly klassiki uniwersitet bolup durýar.
Bu uniwersitetde her ýyl 7 000 töweregi talyplar, diňleyjiler, aspiranturanyň we magistraturanyň talyplary bilim ulgamynyň ykdysadyýet, hukuk, maşyngurluşyk, habar beriş-maglumat tehnologiýalary, oba hojalygy ugurlary boýunça gelejegi uly hünärleri ele alýarlar.
Uniwersitetin gurluşy 5 fakultetden (inženerçilik, pedagogika we psihologiýa, ykdysadyýet we hukuk, slawýan we german dilleri, ýokary okuw jaýyna taýýarlaýyş), aralykdan okadyş bölüminden, hünär derejesini ýokarlandyryş we gaýtadan taýýarlaýyş institutyndan, özbaşdak düzümli “Lýahowiçiň döwlet agrar kolledji” bölüminden, magistraturadan we aspiranturadan ybaratdyr.
Baranowiçiniň döwlet uniwersiteti Belarus döwletiniň bilim syýasatyny amala aşyrmak bilen, Ýewropanyň iň gowy uniwersitetleriniň derejesine ýetmeklige çalyşýar we Belarus döwletiniň hem-de daşary ýurtlaryň öňdebaryjy ýokary okuw jaýlary bilen işjeň aragatnaşyk saklaýar.
Uniwersitet ylmy gurama adyna ynanç bildirilendir we oýlap tapyjylyk hem-de peýdaly gurluşlaryň tassyknamalaryna eýe bolup durýar. Her çärýek dissertassiýalaşdyrylan ylmy işleriň netijelerini çap etmek üçin “BarDU Habarlary” syn ýazylan ylmy jurnaly neşir edilýar.
Uniwersitetde talyplarda ylmy iş başarjaňlyklary döretmek, höweslendirmek hem-de zehinli ýaşlara ylmy we innowassionnyý işlerde goltgy bermek üçin ähli amatly şertler döredilendir.
Sizi hormatly myhmanymyz, talyplarymyz we işdeşlerimiz, hökmünde görmäge çagyrýarys!
Rektor
Wasiliý Iwanowiç Koçurko
Oba hojalyk ylymlarynyň doktory,
professor


text:
Habarlar 10 march 2017
Wakalaryň jümmüşinde
Türkmenistanyň Ministrler Kabinetiniň mejlisi
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary B.Hojamämmedowa söz berdi. Wise-premýer gözegçilik edýän ulgamlaryndaky işleriň ýagdaýy barada hasabat berip, bazar gatnaşyklaryny mundan beýläk-de ösdürmek, syýahatçylyk ulgamyny kämilleşdirmek, «Awaza» milli syýahatçylyk zolagynda ýerleşýän myhmanhanalar ulgamyny netijeli dolandyrmak maksady bilen görülýän çäreler barada habar berdi.
Hyzmatdaşlyk
10-14-nji martda Katar Döwletinde Türkmenistanyň Medeniýet günleri geçiriler
Çäre medeniýet ulgamynda halkara gatnaşyklarynyň giňeldilmegini, türkmen halkynyň baý ruhy mirasyny öwrenmek we dünýä ýaýmak işine bu ulgamyň edaralarynyň işjeň çekilmegini üpjün eder.Türkmen-katar ynsanperwer gatnaşyklary iki dostlukly ýurduň gatnaşyklaryny berkitmegiň aýrylmaz şerti bolup durýar.
Ykdysadyýet
Türkmen senagaty durmuş tehnikalarynyň çykarylmagyny özleşdirýär: ýurdumyzyň tozan sorujylary we elektrik demojaklary peýda bolar
Durmuş tehnikalarynyň dürli görnüşleriniň - gaz we elektrik ojaklarynyň, elektrik demojaklarynyň, elektrik gyzdyryjylaryň, tozan sorujylaryň önümçiligini ýola goýmak maksady bilen, “Hojalyk harytlary” atly hojalyk jemgyýeti döredildi. “Türkmenmaşyngurluşyk” konserni bilen Senagatçylar we telekeçiler birleşmesiniň agzasy täze bilelikdäki kärhananyň esaslandyryjysy bolup çykyş etdiler.
Resmi habar
Türkmenistanyň Prezidentine Özbegistan Respublikasynyň Prezidentinden
Çuňňur hormatlanylýan Gurbanguly Mälikgulyýewiç!
Resmi habar
Türkmenistanyň Prezidentine Türkiýe Respublikasynyň Prezidentinden
Hormatly jenap Prezident, gadyrly doganym,
Resmi habar
«Türkmenistan awiakompaniýasy» açyk görnüşli paýdarlar jemgyýeti dörediler
“Türkmenistan” awiakompaniýasy” açyk görnüşli paýdarlar jemgyýetine esaslandyryjylar hökmünde “Türkmenhowaýollary” döwlet milli gullugyna – esaslyk maýadaky paýy 70 göterim, Gullugyň Aşgabat şäheriniň Halkara aeroportuna – esaslyk maýadaky paýy 27 göterim we Howa gatnawlarynyň Baş gullugyna – esaslyk maýadaky paýy 3 göterim möçberde paýly gatnaşmaga ygtyýar berildi.
Ykdysadyýet
Telekeçiler azyk bolçulygyny döretmäge goşant goşýarlar
Telekeçiler we senagatçylar daşary ýurtlardan getirilýän önümleri özümizde öndürmek boýunça milli strategiýany amala aşyrmaga işjeň gatnaşýarlar, olar üçin döwlet tarapyndan amatly ykdysady şertler döredilendir. Hormatly Prezidentimiz Gurbanguly Berdimuhamedowyň telekeçiligi goldamak boýunça alyp barýan syýasaty netijesinde orta we kiçi biznesiň wekilleri welaýatlaryň ählisinde maldarçylykdyr ekerançylyk önümlerini öndürmek hem-de gaýtadan işlemek, azyk senagaty boýunça dürli binalary gurýarlar. Diňe Daşoguz welaýatynda olar gara mallary saklamak üçin iri we kiçi maldarçylyk fermalaryny, et we süýt önümlerini, üwmeç-konserwa kärhanalaryny, uly we kiçi ýyladyşhanalary gurarlar. Agrosenagat pudagynda ýerli telekeçilere giň ...
Ykdysadyýet
Mermerdir granitden dürli bezeg daşlaryny çykarýan kärhananyň ümzügi ileri
Zawod Italiýanyň dünýä belli «Barsanti macchine» firmasynyň enjamlary bilen enjamlaşdyrylypdyr. Bu ýerde öndürilýän önümleriň ammarlada uzak saklanmaýanlygy-da olaryň hiliniň ýokarylygyna şaýatlyk edýär.Olary iri döwlet gurluşyk kärhanalary we şahsy kompaniýalar satyn alýarlar.
Ykdysadyýet
Utgaşykly dolanyşykda işlejek täze elektrik stansiýa üçin hünärmenler öňdebaryjy tejribä laýyklykda taýýarlanylar
Şu ýylyň fewralynda Mary döwlet elektrik stansiýasynyň wekiliýeti Fransiýada, Şweýsariýada we Italiýada iş saparynda boldular. Topar agzalary gaz turbinalaryny öndürýän zawodyna we okuw merkezine baryp, turbinalaryň öndüriliş tehnologiýasy, işleýiş aýratynlyklary bilen tanyşdylar. Şeýle hem gaz turbinalarynyň pilçelerini, gaz turbinalaryny we generatorlaryň rotorlaryny öndürýän we abatlaýan zawodlara, utgaşykly dolanyşykda işleýän-Türkmenistanda ilkinji gezek gurulýan “Mary-3” elektrik stansiýasyna meňzeş elektrik stansiýasyna baryp gördüler.
Jemgyýet
Türkmenistanyň Prezidenti arassa ganly ahalteke bedewleriniň katalogyny döredip başlamalydygyny tabşyrdy
Bellenilişi ýaly, bu katalogy degişli halkara guramalarynda hasaba aldyrmak zerur bolar. Şonda bu katalog halkara derejesinde ykrar ediler. Oňa hökmany ýagdaýda salgylanmaly bolar. Bu köpjiltli neşirde halkymyzyň ahalteke atçylygyny häzirki döwürde ösdürmekde eýeleýän ornuny, şeýle hem bu ajaýyp we asylly tohum atlaryny gorap saklamak we ösdürmek üçin Türkmenistanyň Hökümeti tarapyndan görülýän çäreleri düýpli esasda görkezmek maksadalaýyk bolar.


text:
Panturkist
Garažymdaky aždarha
"Garažymda agzyndan ot çykarýan bir aždarha bar diýýärin. Hany "görkez" diýýärsiňiz. Garažyma salýaryn we "anha ol ýerde" diýýärin. Siz hiç zat göreňzok, "hany nirde?" diýýärsiňiz. "Hä, aýtmagy ýatdan çykardym, bu aždarha göze görünenok" diýýärin. "Bolýar onda" diýýärsiňiz, "ýere biraz un sepeli, iň bolmanda aýak yzlaryny göreris." Uny ýere sepýäri...
Jahyl nesil
Sahypadaky açylan mowzuklara syn edýän, 90%-i manysyz, hamana döwletimiziň manysyz propoganda gazetlerini okan ýaly. "Ýurdumyz gülläp ösýär", "Arkadagymyz täze kitap ýazdy", "Berkarar döwletiň bagtyýarlyk döwründe..." ýene gör. Sahypaň adyna mahsus, talyplyk, ylym-bilim hakynda hiç-zat ýok. Edil häzirki wagtdaky kitap dükanlarymyz ýaly. Türkmenist...
Türkmenler nädip musulman boldy?
Nädip musulman bolduk diýip hiç özümize sorag bermedik. Bu babatda hemmämiz ile goşulyp gitdik, dine we Allaha bolan ynajymyzy bir gezegem soraglamadyk we ähli bu zatlary öz erkimiz bilen edýändiris öýdüp pikir etdik.
Emma soraglamana başlan wagtymyz, musulmanlyga geçmegimiziň arkasynda Yslam çeşmelerinde hem bar bolan ganly we gorkunç taryh...
Rassizm barada bolan waka
Bu waka 1998-nji ýylyñ 14-nji oktýabrynda kontinentler
arasy uçuş mahalynda bolan.
"Bir aýal, uçarda negr bir adamyñ ýanynda otyrdy. Ol aýal bu ýagdaýdan
bimaza boldy, sebäbi şeýle antipatik adamyn ýanynda (gara) oturup bilmezdi. Ol
aýal stuardesany çagyryp, bu adamyñ ýanynda oturup bilmejekdi...
LEXUS RX300-lerin düşen yagdayy
Salam gadyrdanlar! Köpimizin bilşimiz yaly şu şu hepdeden başlap Türkmenistan boyunça LEXUS RX300-lerin yalpyldawyk aynalary bilen köça çykmak gadagan edildi. Türkmenistana gelen bu ulaglaryn 95%-inin yzky aynasy şeyle. Gadagan edilmegine sebabem onun serpikdiriji ayna görnişindaki durky diyip aydylyar. Adamlar hem şeyle yagdayy görüp dine; "Bah na...
Gowşut han
gowşut han hakynda näme bilýärsiňiz?
Amerikadan maşyn
salam oglanlar! aranyzda amerikada okap ya işlap yörenin barmy? men amerikadan maşyn ibertjek bolyan, amerikadan türkmenistana gelyança naçe çykdajy bolya(kargo puly)? rastamožka hasap edilmande.
Buzly köşk
Düyn buzly köşkin açylyşy mynasybetli geçirilen hokey yaryşynda "Ak Bars" (Tatarystan) bilen "Podhale Nowy Targ" (Polşa) komandalary duşuşdy. Bu duşuşyk tomaşaçylara hokey dal-de "buz üstünde boks" duşuşyklaryny görkezdi... bay gyzykly urş boldaa... türkmenler üçin yaman gyzykly boldy, 1. gezek live mma uurşuna tomaşa etdiler ;)
Yslam dininiň döwre göra ýorulmagy
salam oglanlar! size soragym bar, yslam dini döwre göra belli düzgünlerini üytgedip bilermi (parzlary, haram-halaly diyemok). mysal üçin yslam dininiň dörani orta asyrdanam öň, ondan orta asyr medenyeti bar, innem bolsa hazirki tehnologiya döwrümiz...
Gokdepe soweshinde marylylar.
salam talyplar! men beyleki temalaryn birinde marylylar gokdepe soweshine gelmedi diyen yazgyny okadym we bu tema hakynda taze bir mowzuk achmak isledim we achdym. taryhy okanyzda ylym-fakt hokmunde okan, ony dayzalan gurruni yaly edip owrenman!
*hawa gokdepe urshunda marylylar urshmady. sebabi olar gija galyp geldi. olar gokdepan birnache k...
Peltek dilimiz
salam talyplar! men birnache turki dilleri gordum, dinledim, azajygam owrendim. yone kellamde bir sorag doredi. hemme turki diller biri-birine kokunden menzeyar, turklerinki-azerilerinki-gagauzlarynky-yrak turkmenlerininki we gazak-ozbek-gyrgyz-uygur-tataram bir birine stilleri boyuncha menzeya, yone shu turkmen dilinin uytgeshik tarapy bar, peltek...
Format windows
salam talyplar. men duyn laptopymy formatladym, xp-ni tazeden gurdum. hemme driverlerini toshiban öz saytyndan download edip gurdum. hemmesi boldy yöne ses driverini gursamam ses çykanok. çözüwini bilyan bolsanyz kömek etseniz!
milletleň hasýetleri
salam oglanjyklar we gyzjagazlar! size sorag bar. türkmen diyenin synçy halk bolmaly. köpiniz dürli döwletlerde, dürli-dürli milletden adamlar bilen tanyşansynyz. gelin milletlen özlerine mahsus in köp öne çykyan hasiyetlerini yazalyn. biri-birimizin tanmayan milletleri bardyr, mysal berelin!
men başlayyn:
1)türk-çalt...
Daşardan gelen türkmenlere rayatlyk bermek;
Salam oglanlar. Revolyusiya wagtynda göçüp giden we indi ata-watanyma dönjek diyip gelyan-geljek bolyan we rayatlyk hukuklaryny talap edyan gelmişek türkmenler hakynda name pikir edyaniz? Olara şaherlerde-obalarda yaşamaklyk hakynda şahadatnama berilenson, yerli ilat bilen integrasiyasy nahili, ya nahilidir öydyaniz?
Merdan Atayew
Salam oglanlar! Stambul Tehniki Univ. okayan 1984-njy yylda Murgapda doglan Merdan Atayew aramyzdan gynançly yagdayda ayryldy. Merdanjan jaýyň jennet bolsun dost!
Polis akademisi
salam oglanlar. size haýyshym bar. turkiya polis akademisi-ne okamaga gelyan oglanlar bar,dowlet tarapyndan ugradylan.shol okuwa gelmek uchin name gerek, name etmeli, examen yagdayy nahili?bilyaniňiz bar bolsa ya-da polis akademisinde okayanyn bar bolsa gayrat edip aytsanyz!
LAMMA
salam oglanlar we şolar üçin doglanlar. sizden bir hayyş bar, garabekewiliň lamma obasyndan adam bar bolsa mana şol oba hakynda gürrüň berseňizlaň!gerek!
Yslary boyunca gelin gyzlar!
öňde bir şahyryň aytmagyna görä gelin-gyzlar yslary boyunca 4 topara bölünyär.1-gyzlyk döwri,2-gelinlik döwri,3-oran aýallyk we 4-garyy aýallyk döwri: 1: gyzyň ysy-gülüň ysy-gymyzyň ysy bir bolya, 2: gelniň ysy-sary gawunyň ysy-boýalan ýüpegiň ysy bir bolya, 3: oran aýalyň ysy-çekize haltaň ysy-gaýnadylan kädiň ysy bir bolýa, 4: garry aýalyň ysy-gu...
Gunça Eşek
yazgym adminlere!men 1-2 günden TM-a baryan.mana gayrat edin-de gunça eşegiň adresini berin!men ondan şu saydyn doly rugsadyny aljak!soň adam kelläni agyrtmasyn hak-hukuk diyip,2-nji semestre topukdan-gulaga şaylanyp geleyin ;)
Ejeňi dula ...
Oglanlar, "ejeňi dula bakdyryn" diýip söz bar türkmençilikde, kim şoň dogry manysyny bilýä?
Dialektler
şu saýtda birgiden tema açylýar we birgiden jogap ýazylýar.seredip otyryn welin agzalar türkmenistanyň dürli ýerlerinden,hemmesiniňem öz ýerli dalekti bar,tekeçe,ýomutça,arsaryça,sarykça we bş.ýöne ýazýan zatlaryna seredýan welin hemme kişi tekeçe ýazýar.düşünýan kabul edilen resmi dialektdir ýöne herkim öz dialektinde ýazsa has gyzykly boljak ýaly...
Aşgabat vs Mary
Salam oglanlar.menin size soragym, munyn melli bir jogaby yok yöne herkimin öz pikirne görä; Türkmenistanda haybatly-owadan binalardyr-ymaratlar dine Aşgabatda gurulyar diyen yaly.düşünyan paytagtdyr, yöne beyleki şaherlere göra juda gözçykgynç derejede tapawdy bar. Mysal üçin Türkmenistana in köp girdeyji Marydan gelyar (gaz,ekerançylyk we söwda p...


text:
Şu gün hormatly Prezidentimiz Gurbanguly Berdimuhamedow resmi sapar bilen Malaýziýa ugrady. Aşgabadyň Halkara howa menzilinde döwlet Baştutanymyzy resmi adamlar ugratdylar.
Birnäçe sagatdan soň hormatly Prezidentimiziň uçary Kuala-Lumpuryň Halkara howa menziline gondy. Şanly waka mynasybetli iki ýurduň Döwlet baýdaklary bilen bezelen Malaýziýanyň paýtagtynyň howa menzilinde belent mertebeli myhmanyň hormatyna haly ýazylan ýodajygyň ugrunda uçaryň ýanynda hormat garawuly nyzama düzüldi. Milli Liderimize ajaýyp gül desseleri gowşurylýar.
Hormatly Prezidentimiz Gurbanguly Berdimuhamedowy dostlukly ýurduň ýokary wezipeli wekilleri, şeýle hem Türkmenistanyň hökümet wekiliýetiniň agzalary, garşylaýarlar.
Howa menzilinden türkmen Lideriniň awtoulag kerweni döwlet Baştutanymyzyň iki günlük sapary wagtynda bölünip berlen “Şangri-La” kaşaň myhmanhanasyndaky kabulhanasyna tarap ugraýar. Bu ýerde, kabulhananyň eýwanynda milli Liderimizi Malaýziýanyň iri ýokary okuw mekdeplerinde okaýan türkmen talyplary mähirli garşylaýarlar, olar Watanymyza we halkymyza wepaly ruhubelent ýaşlarymyza daşary ýurtda wekilçilik edýändiklerine buýsanýarlar hem-de bilimleri, hünärleri, zähmet başarnyklaryny ele almaga uly höwes bildirýärler.
Ýaş türkmenistanlylar alyp barýan oňyn daşary hem-de içeri syýasaty, hemmetaraplaýyn düýpli özgertmeler, şol sanda bilim ulgamynda amala aşyrylýan oňyn özgertmeler üçin milli Liderimize tüýs ýürekden hoşallyklaryny beýan edip, geljekde hem öz alan bilimlerini abadançylygyň we ösüşiň ýoly bilen ynamly öňe barýan Garaşsyz, Bitarap Türkmenistanyň ösmegi üçin netijeli peýdalanjakdyklaryna ynandyrdylar.
Hormatly Prezidentimiz Gurbanguly Berdimuhamedow talyplaryň ýaşaýyş şertleri hem-de okuwda gazanýan üstünlikleri bilen gyzyklanyp, ylym-bilim aragatnaşyklaryny pugtalandyrmagyň türkmen-malaýziýa hyzmatdaşlygynyň ileri tutulýan möhüm ugry bolup durýandygyny hem-de şeýle bolmagynda galýandygyny belledi, bu meselä hem 8-nji noýabrda ýokary derejede geçiriljek ikitaraplaýyn duşuşygyň barşynda garalar.
Döwlet Baştutanymyz ýaşlara atalyk maslahatyny berip, olara bilimleri, täze tehnologiýalary hem-de hünär ussatlygyny ele almakda tutanýerlilik arzuw etdi. Eziz Watanymyza öz işini bilýän ýokary derejeli hünärmenler hökmünde gaýdyp baryň—biziň öňümizde iri möçberli meýilnamalar we wezipeler durýar, şonda siziň başarnygyňyz hem gujur-gaýratyňyz, täzeçil pikirleriňiz hem çözgütleriňiz zerur bolar diýip, milli Liderimiz aýtdy hem-de ertir möhüm ähmiýetli gepleşikleriň boljakdygyny, olarda iki ýurduň hyzmatdaşlygynyň geljeginiň we mümkinçilikleriniň ara alnyp maslahatlaşyljakdygyny belledi.
Şeýle hem şu gün türkmen wekiliýetiniň agzalary Malaýziýanyň ýokary okuw mekdeplerinde okaýan türkmen talyplary bilen duşuşdylar hem-de olara milli Liderimiz Gurbanguly Berdimuhamedowyň adyndan kitaplary -- hormatly Prezidentimiziň eserlerini gowşurdylar.
Ýurdumyzyň hökümet wekiliýetiniň iş maksatnamasynda Malaýziýanyň degişli ministrliklerinde we pudak edaralarynda döwletara hyzmatdaşlygynyň möhüm meseleleri boýunça duşuşyklaryň birnäçesini geçirmek göz öňünde tutulýar.
Ministrler Kabinetiniň 4-nji noýabrda geçirilen giňişleýin mejlisinde döwlet Baştutanymyz öňde boljak ýokary derejeli ikitaraplaýyn gepleşikleriň özara bähbitli döwletara hyzmatdaşlygynyň hem-de däp bolan dostlukly gatnaşyklaryň mundan beýläk-de ösdürilmegi bilen baglylykda, möhüm ähmiýetini aýratyn nygtady we netijeli gatnaşyklary yzygiderli ösdürmek hem-de malaýziýaly hyzmatdaşlar bilen dürli ugurlar boýunça tejribe alyşmak üçin amatly mümkinçilikleriň bardygyny kanagatlanma bilen belledi.
Hormatly Prezidentimiz Gurbanguly Berdimuhamedowyň 2011-nji ýylyň dekabr aýynda Malaýziýa amala aşyran döwlet sapary ikitaraplaýyn hyzmatdaşlygyň täze tapgyryna badalga berdi, şol saparyň jemleri boýunça möhüm ylalaşyklaryň birnäçesi gazanyldy. Şeýle hem Malaýziýanyň premýer-ministriniň 2011-nji we 2014-nji ýyllarda biziň ýurdumyza bolan resmi saparlary döwletara hyzmatdaşlygynyň taryhyna möhüm sahypalary ýazdy, şol saparlaryň barşynda taraplaryň däp bolan özara ynama, uzakmöhletleýinlik, deňlik we iki tarap üçin hem bähbitlilik ýörelgelerine eýerýän hyzmatdaşlygy hemmetaraplaýyn işjeňleşdirmäge taýýardygy tassyklanyldy.
Gazanylan ylalaşyklara laýyklykda, 2011-nji ýylyň dekabr aýynda Aşgabatda Malaýziýanyň Ilçihanasy açyldy, 2013-nji ýylyň mart aýynda bolsa hormatly Prezidentimiz Gurbanguly Berdimuhamedowyň Permany bilen Kuala-Lumpurda biziň ýurdumyzyň Ilçihanasy işläp başlady. Geçen ýylyň fewral aýynda iki döwletiň paýtagtlaryny birleşdirýän göni howa gatnawy ýola goýuldy.
Iki tarapyň hem ileri tutulýan ugurlaryň birnäçesi boýunça özara bähbitli hyzmatdaşlygy giňeltmäge gyzyklanma bildirýändiklerini bellemek gerek, olaryň hatarynda söwda-ykdysady, ýangyç-energetika, gazhimiýa, elektron, dokma, azyk senagaty we beýleki pudaklar görkezildi. Şunuň bilen baglylykda, döwlet we telekeçilik düzümleriniň yzygiderli duşuşyklarynyň, işewürlik maslahatlarynyň geçirilmegine aýratyn ähmiýet berilýär, olar uzakmöhletleýin hyzmatdaşlygyň geljegi uly ugurlarynyň anyklaşdyrylmagyna ýardam berýär.
Iki ýurduň uzakmöhletleýin hyzmatdaşlygynyň aýdyň mysaly hökmünde Malaýziýanyň belli “Petronas” kompaniýasynyň Türkmenistandaky netijeli işini mysal getirmek bolar, bu kompaniýa Hazar deňziniň türkmen kenarynyň uglewodorod ýataklaryny özleşdirmek bilen meşgullanýar. Şeýle hem bu iri işewürlik düzümi ýurdumyzyň nebitgaz pudagy üçin ýokary hünärli işgärleri—tehniki hünärmenleri we ýokary derejeli inženerleri hem-de ýolbaşçy düzümleriň işgärlerini taýýarlamaga ýardam berýär. “Petronasyň” tehnologiýa uniwersitetiniň binýadynda eýýäm türkmen talyplarynyň onlarçasy bilim aldylar we häzirki wagtda olaryň bir topary okuwyny dowam etdirýärler. Döwlet Baştutanymyz Gurbanguly Berdimuhamedow bu abraýly ýokary okuw mekdebiniň hormatly doktorydyr.
Şeýle hem medeniýet ulgamyndaky däbe öwrülen gatnaşyklary çuňlaşdyrmak üçin uly mümkinçilikler bar, şunda ozaly bilen iri möçberli medeni çäreleriň, hususan-da, Medeniýet günleriniň geçirilmegine özara gyzyklanma bildirilýär. Hormatly Prezidentimiz Gurbanguly Berdimuhamedow Türkmenistanyň we Malaýziýanyň halklaryny esasy ruhy gymmatlyklaryň umumylygynyň, diniň we däp-dessurlaryň, ahlak ýörelgeleriniň birleşdirýändigini yzygiderli nygtaýar, munuň özi özara hormaty pugtalandyrýan ynsanperwer gatnaşyklar üçin oňat mümkinçilikleri döredýär hem-de birek-birege düşünmäge ýardam berýär.
Döwlet ösüşiniň ileri tutulýan ýörelgeleriniň umumylygyny hasaba almak bilen, bilim, sport we syýahatçylyk ugurlarynyň uly geljeginiň bardygy bellenildi, munuň özi ruhy hem-de maddy-medeniýetiň baý mirasyna eýe bolan iki halkyň göni hem-de ýakyn aragatnaşyklary saklamagy üçin giň mümkinçilikler açýar.
Iki ýurduň arasynda emele gelen ygtybarly gatnaşyklar diňe bir syýasy diplomatik, söwda-ykdysady hem-de medeni-ynsanperwer ulgamlarda ikitaraplaýyn hyzmatdaşlygy ösdürmek üçin däl-de, eýsem halkara derejesinde hem, ozaly bilen bolsa Birleşen Milletler Guramasynyň iri düzümleri hem-de sebitleýin guramalar, Goşulyşmazlyk hereketiniň, Yslam Hyzmatdaşlygy Guramasynyň we beýlekileriň binýadynda ylalaşykly hereket etmek üçin mümkinçilikler döredýär.
Türkmen Lideriniň Malaýziýanyň hökümet baştutany – Dato Sri Mohd Nadjib Bin Tun Abdul Razakyň çakylygy boýunça dostlukly ýurda nobatdaky sapary emele gelen oňyn döwletara gatnaşyklaryna täze kuwwatly itergi bermäge, bilelikdäki işleriň netijesinde toplanan baý tejribäni hem-de örän baý serişdeler hem-de ykdysady kuwwatlyklary doly herekete getirmek nukdaý nazaryndan özara bähbitli hyzmatdaşlygyň mundan beýläk-de ösdürilmegine umumy çemeleşmeleri anyklaşdyrmaga ýardam berer. Şeýle hem ýokary derejedäki duşuşygyň çäklerinde özara gyzyklanma bildirilýän sebit we halkara meseleleriniň giň toplumy boýunça düýpli pikir alyşmalar bolar.
Öňde boljak ýokary derejeli gepleşikleriň jemleri boýunça Türkmenistanyň we Malaýziýanyň ýakyn ýyllar üçin hyzmatdaşlygynyň ileri tutulýan ugurlary boýunça resminamalaryň uly toplumyna gol çekmek göz öňünde tutulýar, bu ylalaşyklar däp bolan özara bähbitli hyzmatdaşlygy has-da giňeltmäge ýardam berer.
Türkmen döwlet habarlary
07.11.2016 ýyl.
http://tdh.gov.tm/news/tm/articles.aspx&article3147&cat19


text:
TM HYZMAT BILMELI
Babar Ali - üÿtgešik mugallym
Babar Ali - indiÿañ çola šäherleriñ biri bolan Muršidabaddan ÿönekeÿje oglanjyk. Bu šäheriñ kemala gelen jemgyÿetiñ ÿetišik ÿagdaÿy 2001-nji ÿylda 66% boldy. Onuñ her güni sagt 4-den bašlaÿar, ilki hojalyk išleri, mekdebe golaÿ bolmadyk ÿol. Sapaklardan soñ Babar öÿüne howlugÿar, sebäbi yzky howlusynda onuñ ÿüzlerçe okuwçylary garašÿar. Senekiñ sözleri bolan: "Bašgalara bilim bermek bilen, biziñ özümiz öwrenÿäs" onuñ üçin metafora däl, eÿsem 9 ÿašdan haçanda ol her günüñ dowamynda ol pul ýagdaýlary sebäpli mekdebe gatnap, okap bilmeýän çagalara bilim öwredip başlan gününden onuň üçin günlik düzgüne öwrüldi. Ilki başda oglanjyk üçin bu ýöne "oýun" ýalydy, wagtyň geçmegi bilen ol ulalyp öz okuwçylary üçin bu "oýnuň" nähili wajypdygyna düşündi. Onuň mekdebi Murşidabatda ilkinji mekdebe öwrüldi. 2009-njy ýylda Babaryň meşgullygy bilen günbatar žurnalistler bilip ugradylar, şol wagt 16 ýaşynda ony "Real Heroes Award" atly gurama "iň ýaş mekdep müdiri" diýen at berildi.
Häzirki wagtda onuň mugallymçylyk düzümi 9 wolontýor, uly synp okuwçylardan durýar, mekdepde 200 resmi hasaba alynan okuwçy we 5 ýaşdan 18 ýaşa çenli 600-e golaý "erkin diňleýjiler" bar. 1-njiden 5-nji synp aralyk haýyr-yhsan ýygnamalar bar bolanlygy üçin hiç hili töleg alynmaýar, galanlaryndan bolsa uly bolmadyk töleg almaly bolýar. Sapaklar açyk howada geçirilýär, sebäbi müdiriň uly maşgalasy bilen ýaşaýan kiçijek öýünde 10 okuwçyny oturdarada ýer tapylanok. "Okuwçylaryň" köpüsi maşgalasyny eklemek üçin işlemeli bolýarlar, emma boş wagtlary hökmany suratda Babaryň mekdebinde okuw okap, özleri üçin täze-täze açyşlar edýärler.
Babar Ali häli şindi özem okuw okaýar we öz mekdebinde sapak berýär, ony konferensiýalara çagyrýarlar, ol ýerde ol öz tejribesi bilen paýlaşyp başga altruistleri uly mümkinçiliklere ynamyny döredýär. Ol hakyky uly bina edip gurulan,sport meýdançaly, mejlisler zally we labaratoriýa otagly mekdep hakda arzuw edýär!
Makala baha ber:
Okaldy: 108. Şü gün okaldy: 8
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Türkiýäniň we Azerbaýjanyň ýaragly güýçleri harby türgenleşik geçirýär
Harby türgenleşik 16-njy iýuna çenli dowam eder
Türkiýäniň we Azerbaýjanyň ýaragly güýçleri Naheçewan Awtanomiýasynda harby türgenleşik geçirýär.
Azerbaýjanyň ýaragly güýçlerinden berlen beýanatda iki ýurduň arasynda baglaşylan şertnama laýyklykda Türkiýäniň we Azerbaýjanyň ýaragly güýçleriniň Naheçewan Awtanomiýasynda harby türgenleşik geçirýändigi nygtaldy.
Beýanatda türgenleşigiň iki ýurduň ýaragly güýçleriniň birlikde operasiýa guramak ukybynyň ösdürilmeginiň maksat edinýändigi ýatladyldy.
Harby türgenleşik 16-njy iýuna çenli dowam eder.


text:
2017-12-19
«Türkmenistan: altyn asyr» elektron gazeti
Türkmenistanyň Prezidenti 2018-2021-nji ýyllarda gazuw-agtaryş işlerini geçirmegiň Döwlet maksatnamasyny tassyklady
15.12.2017
15-nji dekabrda geçirilen Ministrler Kabinetiniň mejlisinde wise-premýer S. Toýlyýew döwlet Baştutanymyzyň garamagyna Türkmenistanyň Ylymlar akademiýasynyň Medeniýet ministrliginiň Taryhy we medeni ýadygärlikleri goramak, öwrenmek we dikeltmek baradaky milli müdirligi bilen bilelikde taýýarlan Beýik Ýüpek ýolunyň ugrunda ýerleşen Türkmenistanyň çägindäki taryhy-medeni ýadygärliklerde gazuw-agtaryş işlerini geçirmegiň Döwlet maksatnamasyny hödürledi. Maksatnama 2018-2021-nji ýyllarda üçin niýetlenip, daşary ýurtlaryň ylmy-barlag merkezleri bilen halkara ylmy gatnaşyklarynyň ýola goýulmagyny we hyzmatdaşlygyň ösdürilmegini, gazuw-agtaryş işlerine meşhur alymlaryň çekilmegini göz öňünde tutýar.
Türkmenistanyň gadymy we orta asyr taryhyna degişli ýadygärliklerde tapylan arheologik gymmatlyklaryň esasynda arheologiýanyň, arhitekturanyň, etnografiýanyň we taryhyň dürli meseleleri boýunça ylmy-barlag işlerini geçirmek göz öňünde tutulýar.
Halkymyzyň medeni mirasyna bagyşlanan beýleki eserlerini wagyz etmek maksadynda tele we radioýaýlymlar boýunça gepleşikler taýýarlanylar. Şeýle hem ylmy maslahatlary geçirmek, çeper we documental filimleri surata düşürmek göz öňünde tutulýar.
Beýik Ýüpek ýolunyň ugrunda ýerleşen arheologik, medeni-taryhy ýadygärliklerde gazuw-agtaryş işlerinden başga-da, toplumlýayn dikeldiş işlerini geçirmek meýilleşdirildi. Türkmen halkynyň maddy we maddy däl gymmatlyklaryny UNESKO-nyň Bütindünýä mirasynyň sanawyna girizmek boýunça işler ýaýbaňlandyrylar.
Hormatly Prezidentimiz Gurbanguly Berdimuhamedow hödürlenen maksatnamany makullap hem-de ony tassyklamak hakynda Karara gol çekip, Beýik Ýüpek ýolunyň mirasyny wagyz etmek hem-de onuň bilen bagly milli taryhy-medeni baýlygy giňden ýaýmaga gönükdirilen iri çäreleri geçirmek boýunça birnäçe tabşyryklary berdi.


text:
Orsýetiň prezidenti Wladimir Putin Ikinji Jahan Urşundaky ýeňşiň ýyl dönümi mynasybetli Moskwanyň Gyzyl meýdançasynda geçirilen harby paradyň öňüsyrasynda eden çykyşynda ABŞ-ny tankyt etdi.
Putin “özüni aýratyn saýmagyň” nasist agressiýasyna getirendigini we bu howpuň şu günki gün global howpsuzlygyna wehim salýandygyny belledi.
Öňki sowet ýurtlary 9-njy maý senesini dürli belleýärler. Ukrainanyň prezidenti Petro Poroşenko Orsýeti agressor diýip atlandyryp, Kiýewiň orsýetçi separatistler bilen Gündogar Ukrainadaky konfliktini onlarça ýyl öň nasistlere garşy söweşe deňedi.
Putiniň Gyzyl meýdançada eden bu çykyşy onuň kasam edip, dördünji prezidentlik möhletine geçmeginiň iki gün yzýanyna gabat geldi.


text:
27.04.2017. Aşgabatda Türkmen bedewiniň baýramyna bagyşlanan halkara sergi-ýarmarkasy açyldy. Her ýyl geçirilýän pudak forumyna dünýäniň 30 döwletinden onlarça kompaniýany bir ýere jemledi.
Foruma gatnaşýan döwletleriň sany ýylsaýyn artýar. Sergi-ýarmarka gatnaşýanlaryň hatarynda atçylyk däpleri bilen şöhratlanýan Fransiýa, Germaniýa, Beýik Britaniýa, Russiýa, Çehiýa, Ispaniýa, BAE, Argentina, Urugwaý, Italiýa, Ispaniýa ýaly döwletleriň bardygyny aýtmalydyrys. Atçylyk syýahaty we sporty Hytaýda, Daniýada, Awsriýada, Polşada, Latwiýada, Mongoliýada işjeň ösdürilýär. Olaryň arasynda Türkmenistan mynasyp orun eýeleýär. Sebäbi biziň ýurdumyz, şol sanda ahalteke atlarymyz häzirki wagtda dünýäniň atçylyk bileleşiginde uly abraýdan peýdalanýar.
Türkmenistanyň Söwda-senagat edarasynyň sergi zalynda atçylyk pudagyny we atçylyk sportuny ösdürmegiň ugurlaryny salgy berýän, taryhy we häzirki zaman tejribeleri görkezýän hem-de halkara ylmy, işewür gatnaşyklary ýola goýmagyň meselelerine bagyşalanan diwarlyklara uly orun berildi.
Esasanam türkmen pawilýonlary we olaryň milli äheňdäki bezegleri myhmanlaryň ünsüni özüne çekdi. Ajaýyp haly we el işleri, çeper senetçilik, türkmen suratkeşleriniň bedewleriň durmuşymyzdaky ornuny açýan eserleri we heýkeltaraşlyk işleri has özüneçejiki boldy.
Sergi meýdançasyndaky diwarlyklaryň arasynda Türkmenistanyň Prezidenti Gurbanguly Berdimuhamedowyň bedewlere bagyşlanan kitaplaryna mynasyp orun berildi. Olar sergä baranlarda uly gyzyklanma döretdi.
27.04.2017. «Türkmen bedewi we dünýäniň seýisçilik sungaty» atly IX halkara ylmy maslahata gatnaşyjylar tejribe alyşdylar. Aşgabatda geçirilen bedewlere bagyşlanan maslahata Kanadadan, Şweýsariýadan, Beýik Britaniýadan, Urugwaýdan, ABŞ-dan, Malaýziýadan, Litwadan, Ukrainadan, Gazagystandan, Estoniýadan, Özbegistandan atşynaslar, alym-ippologlar, taryhçylar, etnograflar we beýleki hünärmenler gatnaşdylar. Daşary ýurtly hünärmenler bilen birlikde türkmenistanly bilermenlerem maslahatyň işine gatnaşdylar.
Maslahatyň açylyş dabarasy Türkmenistanyň Söwda-senagat edarasynda geçirildi. Onda bu forumyň özara tejribe alyşmakda, atçylyk pudagyny ösdürmekde , täze ylmy barlaglary ýüze çykarmakda uly ähmiýetiniň bardygy bellenildi.
Soňra maslahata gatnaşyjylar öz işlerini seksiýalarda dowam etdirdiler. Maslahatyň seksiýalary öz işini Türkmen oba hojalyk uniwersitetinde, Türkmenistanyň Milli sport we syýahatçylyk institutynda, “Türkmenatlary” Döwlet birleşiginde dowam etdirdi.
Foruma gelen myhmanlar Türkmen bedewiniň baýramyna bagyşlanan beýleki dabaralara hem gatnaşarlar.
Türkmenistanyň Döwlet habarlar agentligi
Surata düşüren Döwlet Heşdekow.


text:
28-29-njy noýabrda paýtagtymyzyň Sergi köşgünde Türkmenistanyň pagta önümleriniň V halkara sergi-ýarmarkasy hem-de «Türkmenistanyň pagta önümleri we dünýä bazary» atly halkara maslahaty geçirildi. Pudaklaýyn wekilçilikli iki günlik forumy “Türkmenpagta” döwlet konserni, Türkmenistanyň döwlet haryt çig-mal biržasy hem-de Söwda-senagat edarasy guradylar. Bu barada «tdh.gov.tm» saýty habar berdi.
Forumyň işine ýurdumyzyň oba hojalyk toplumynyň, esasan-da, pagtaçylyk pudagynyň edara-kärhanalarynyň bölümleri hem-de Russiýadan, Hytaýdan, Beýik Britaniýadan, Bangladeşden, Türkiýeden, Germaniýadan, Italiýadan, Hindistandan, Latwiýadan, Moldowadan, Belarusdan, Gazagystandan, Özbegistandan we beýlekilerden daşary ýurt kompaniýalarynyň we guramalarynyň 80-sine wekilçilik edýän dünýäniň 27 ýurdundan hyzmatdaşlar gatnaşdylar.
2015-nji ýylyň sergi-ýarmarkasynyň bölümleriniň köpdürlüligi foruma gatnaşyjylara we myhmanlara taýýar önümleriň täze nusgalary, önümçiligiň ösen tehnologiýalary bilen tanyşmaga, tehniki we azyklyk ekinleriň sortlaryna, tohumlaryň we gaýtadan işlenen çig malyň hiline baha bermäge, dünýäniň köp ýurtlary üçin bu strategik taýdan möhüm pudakda gymmatly iş tejribesi bilen paýlaşmaga ajaýyp mümkinçilik döretdi.
Sergi-ýarmarkasynyň barşynda Sergi köşgüniň maslahatlar zalynda ýörite ugurly pudak edaralarynyň hünärmenleriniň hem-de obasenagat pudagynyň kompaniýalarynyň wekilleriniň, ýurdumyzyň öňden gelýän hem-de geljegi uly hyzmatdaşlarynyň, oba hojalyk maşyngurluşyk kärhanalarynyň hünärmenleriniň, oba hojalykçy alymlaryň hem-de pudagyň esasy bilermenleriniň gatnaşmagynda “Türkmenistanyň pagta önümleri we dünýä bazary” atly halkara maslahat guraldy.
Maslahat iki bölümçede öz işini dowam etdi. Olaryň ilkinjisi S.A.Nyýazow adyndaky oba hojalyk uniwersitetiniň maslahatlar zalynda, ikinjisi bolsa paýtagtymyzyň oba hojalyk toplumyň binasynyň maslahatlar zalynda guraldy.
Türkmenistanyň pagta önümleriniň V halkara sergi-ýarmarkasy hem-de ”Türkmenistanyň pagta önümleri we dünýä bazary” atly halkara maslahatyna gatnaşyjylara dabaraly ýagdaýda halkara nusgaly diplomlar gowşuryldy.
Ykdysady gözden geçirilişiniň işi tamamlanandan soň oňa gatnaşyjylar bildirilen myhmansöýerlik hem-de forumuň ýokary derejede guralandygy üçin hoşallyk bildirip Türkmenistanyň Prezidenti Gurbanguly Berdimuhamedowa ýüzlenme kabul etdiler.
Surata düşüren Kakamyrat Geldiýew.


text:
Supperman
Garagum Forumda bas sahypada yazjak awtor gozlenyar
Salam ildesler.
Bilsiniz yaly Garagum forum dolylygna tayyar bolyp ulanysa girizildi. Ilki bilena hemmanizi forum cagyryaryn. Seylede saytyn bas sahypasynda Turkmenistanyn tazeliklerini we sport habarlaryny makalalasdyryp yazyp biljek meyletin awtor gozleyaris. Yazmagyn yekeje serti ata Watanymyzdaky tazeliklerden habarly bolyp dogry...
Garagumforum doly yagdayda tayyar
Salam talyplar
Dostlar we joralar
Garagum forumdaky kemçilikler ayryldy, yetmezler yetirildi, nasazlyklar duzedildi hazir bolsa dine size garasyar.
Saytyn bas sahypasynda admin tarapyndan yazylan taze habarlar we bloklar yerlesyar. Menyuda Forumlar linkinde bolsa ahli forum kategoriyalary yerlesyar. Islendik kategoriya girip...
Garagumforum öz işine başlady
Salam talyplar.
Salam dostlr we joralar.
Kop wagtdan bari ustunde işlap gelyan proektimiz Garagum forum oz isine baslady.
Heniz kabir kemcilikleri bar ayyrmaly gosmaly we turkmenca terjime edilmeli kabir frazalar bar. Bas sahypada heniz gurlusyklar dowam edyar :) yone forum sahypasy ulanmaga tayyar. Bu yetmezcilikler hem ya...


text:
Orsýetiň prezidenti Wladimir Putin 2018-nji ýylyň mart aýynda geçiriljek prezidentlik saýlawlarynda dalaşgär hökmünde resmi hasaba alyndy.
Merkezi saýlaw komissiýasy Putini dalaşgärler sanawyna 6-njy fewralda, ýagny onuň prezidentlik saýlawlaryna gatnaşmak we wezipä dördünji gezek dalaş etmek islegini mälim etmeginden iki aý geçensoň goşdy.
Dalaşgärleriň sanawynda jemi üç dalaşgär bar. Putinden başga saýlawlara Orsýetiň liberal demokratik partiýasynyň lideri Wladimir Žirinowskiý we Kommunistik partiýasynyň öňe süren kandidaty Pawel Grudinin gatnaşar.
Prezidentlik saýlawlaryna dalaşgär hökmünde gatnaşmaga isleg bildirenleriň arasynda liberal syýasatçy Grigoriý Ýawlinskiý, biznes ombudsmeni Boris Titow we žurnalist Kseniýa Sobçak bar.
Kremliň tankytçysy Alekseý Nawalnynyň dalaş etmegine, oňa garşy gozgalan jenaýat işleri sebäpli gadagançylyk girizildi.


text:
Neşir barada
“Halkara” internet žurnaly babatda 2011-nji ýylyň 11-nji noýabrynda ylalaşyga gelnip, şol aýyň ahyryna çenli hasaba alyş, meýilleşdiriş, düzgünleşdiriş we kanunlaşdyryş işleri tamamlandy. Neşir esasan halkara giňişliginde bolup geçýän wakalary beýan edýän, şeýle hem ykdysadyýet, jemgyýet, medeniýet, ylym, sport, saglyk ýaly ugurlar boýunça maglumatlary okyjylara türkmen dilinde ýetirýän ilkinji özbaşdak neşirdir.
“Halkara” e-žurnalynyň redaksion agzalary çap edilýän maglumatlarda, täzeliklerde öz şahsy pikirlerini we garaýyşlaryny beýan etmekden saklanýarlar. Çap edilen ýalňyş faktlar mümkin bolan iň gysga möhletde düzedilýär.
Neşiriň çap edýän maglumatlaryny hökmany ýagdaýda salgylanyp ulanyp bolar. Eger-de materialyň asyl nusgasy redaksiýanyň özüne degişli däl bolsa, onda ony eýeçiligine talabalaýyk görnüşde salgylanmak hökmanydyr. Neşir awtorlyk hukuklaryna hormat goýýar, halkara media ýol-ýörelgelerine laýyklykda hereket edýär.
“Halkara” žurnaly adam hukuklarynyň ählimumy Jarnamasy, ykdysady-durmuş we medeni hukuklar boýunça Halkara Pakty, raýatlyk we syýasy hukuklar baradaky Halkara Pakty, çaga hukuklarynyň Konwensiýasy, jynsy kemsitmeleriň ähli görnüşlerini ýok etmek baradaky halkara Konwensiýasy, bosgunlaryň derejesi baradaky Konwensiýa, şeýle hem Ýewropada Howpsuzlyk we Hyzmatdaşlyk Konferensiýasynyň 1975-nji ýylda kabul edilen Helsinki Jemleýji Akty tarapyndan beýan edilen hak-hukuklary goldaýar.
Neşiriň redaksion kollegiýasy dini we etniki çydamsyzlyga, ekstremizme, bulagaýçylyklara, zorluklara, çaknyşyklara, bölünişige we dönüklige meçew berýän, şeýle hem belli bir adamlaryň şahsy hukuklaryny kemsidýän makalalary we makalalara seslenmeleri çap etmeýär. Ol durnuksyz ýa-da dartgynly ýagdaýlarda diplomatiýanyň, dialogyň we deňhukuklylygyň tarapynda durýar, ýaragly konfliktleri goldamaýar.
“Halkara” žurnalynyň redaksiýasy hiç bir fiziki ýa-da ýuridiki tarapdan maddy we maliýe kömegini almaýar. Ol özüniň redaksion syýasatyna islendik tarapdan gatyşylmagyna garşy çykýar, özüniň bitarap we garaşsyz tutumyna ygrarly bolup galýar.
Häzirki websaýt taslamadyr. Redaksiýa geljekde doly güýjünde işläp başlar.


text:
16-njy madda. Karz edaralarynyň işiniň esasy düzgünleri
1. Karz edarasy öz işini Türkmenistanyň kanunçylygyna, Türkmenistanyň Merkezi bankynyň namalaryna we ygtyýarnamasyna, şeýle hem öz içerki namalaryna laýyklykda amala aşyrýar.
2. Karz edarasy şulara borçludyr:
1) maýanyň ýeterlikligini we onuň ukyplylygyny saklamaga;
2) Türkmenistanyň Merkezi bankynyň kadalaşdyryjy hukuk namalaryna laýyklykda aktiwler boýunça bolup biljek ýitgileriň öwezini dolmak üçin ätiýaçlyklary döretmäge;
3) töwekgelçilikleri netijeli dolandyrmagy amala aşyrmaga.
3. Şu babyň düzgünleri daşary ýurt banklarynyň Türkmenistanyň çäginde bellige alnan şahamçalarynyň işine hem degişlidir.
17-nji madda. Bank işini ygtyýarlylandyrmak
1. Türkmenistanda bank işini ygtyýarlylandyrmak Türkmenistanyň Merkezi banky tarapyndan Türkmenistanyň kanunçylygyna laýyklykda amala aşyrylýar.
2. Fiziki ýa-da ýuridik şahs tarapyndan Türkmenistanyň kanunçylygynda göz öňünde tutulan halatlardan başga ýagdaýlarda Türkmenistanyň Merkezi bankynyň ygtyýarnamasy bolmazdan bank işiniň amala aşyrylmagy Türkmenistanyň kanunçylygynda bellenilen jogapkärçilige eltýär.
18-nji madda. Hökmany ykdysady kadalaşdyryjylar we ätiýaçlyk talaplar
1. Karz edaralary Türkmenistanyň Merkezi banky tarapyndan bellenilen şu hökmany ykdysady kadalaşdyryjylary ýerine ýetirmelidirler:
1) döredilýän karz edaralary üçin esaslyk maýanyň iň az möçberini, bank däl karz edarasy tarapyndan bank statusynyň alynmagy üçin hususy serişdeleriniň (maýasynyň) möçberini;
2) karz edarasynyň esaslyk maýasyna emläk (pul däl) goýumlarynyň aňryçäk möçberini;
3) bir karz alyjy ýa-da karz alyjylaryň baglanyşykly topary üçin töwekgelçiligiň iň uly möçberini;
4) iri karz töwekgelçilikleriniň iň ýokary möçberini;
5) karz edarasynyň ukyplylygynyň kadalaşdyryjylaryny;
6) hususy serişdeleriň (maýanyň) ýeterlilik kadalaşdyryjylaryny;
7) karz edarasynyň başga ýuridik şahslaryň paýnamalaryny (paýlaryny) satyn almak üçin hususy serişdelerini (maýasyny) peýdalanmagynyň kadalaşdyryjylaryny;
8) karz edarasy tarapyndan öz esaslandyryjylaryna (gatnaşyjylaryna) berilýän karzlaryň, bank kepillikleriniň we zamunlyklarynyň iň uly möçberini;
9) zerur halatlarda – töwekgelçilikleri dolandyrmak üçin başga kadalaşdyryjylary.
2. Karz edaralary Türkmenistanyň Merkezi banky tarapyndan bellenilýän ätiýaçlyk talaplary berjaý etmäge borçludyrlar.
3. Karz edarasy içerki syýasatyny töwekgelçilikleri dolandyrmagyň düzgünlerini, Türkmenistanyň Merkezi banky tarapyndan bellenilýän hökmany ykdysady kadalaşdyryjylary berjaý etmek bilen, alyp barýar.
19-njy madda. Daşary ýurt puly bilen bank amallary
Karz edaralary daşary ýurt puly bilen bank amallaryny Türkmenistanyň kanunçylygyna laýyklykda amala aşyrýarlar.
20-nji madda. Jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek
Karz edaralary Türkmenistanyň kanunçylygyna laýyklykda Türkmenistanyň bank ulgamynyň jenaýatçylykly ýol bilen alnan girdejileri kanunlaşdyrmak we terrorçylygy maliýeleşdirmek maksady bilen ulanylmagynyň öňüni almak boýunça çäreleri görmäge borçludyrlar.


text:
Beýik işleriň, ajaýyp başlangyçlaryň ýyly
Agzybir türkmen halkymyz Hormatly Prezidentimiziň yglan eden “Türkmenistan-Beýik Ýüpek ýolunyň ýüregi” atly täze 2018-nji ýyly hoş habarlar bilen garşy aldy. Eziz Watanymyzyň abraýyny halkara derejesinde ýene-de artdyrjak bu ýakymly hoş habar Italiýadan gelip gowuşdy. Italiýanyň döwlet teleradio koorporasiýasynyň medeniýet baradaky gepleşiklere aýratyn üns berýän “Rai3” teleýaýlymynyň Türkmenistany 2018-nji ýylda iň gowy syýahatçylyk ugurlarynyň biri hökmünde atlandyrmagy biziň buýsanjymyzy artdyrdy.
Türkmenistanyň taryh derejesinde ýeňiji bolmagy, Beýik Ýüpek ýolunyň täzeden dikeldilýän döwründe eziz Watanymyz üçin uly mertebedir. Daşary ýurtly syýahatçylar, jahankeşdeler biziň ýurdumyza gelip görseler, arzuwlary, islegleri hasyl bolar. Myhmansöýerligi, güler ýüzlüligi açyk göwünligi, üýtgeşik däp- dessurlary, datly tagamlary, gadymda jahana meşgur bolan Nusaý, Merw, Köneürgenç, Dehistan ýaly ýerleri gören syýahatçylar gelenlerine ökünmezler. Ýurdumyz üçin syýahatçylyk pudagy girdeýjili pudaga öwrüler. “Awaza” syýahatçylyk zolagy has-da öser. Täze atly “Türkmenistan-Beýik Ýüpek ýolunyň ýüregi” ýyly eziz diýarymyz beýik ösüşlere beslener, dünýädäki abraýy has-da artar. Berkarar döwletimiz açyk bitaraplyk, dost-doganlyk, parahatçylyk söýüjilik ýoly bilen gidip, syýasy, söwda-ykdysady, medeni-ynsanper, gatnaşyklary ösdürer.
Merdana halkymyzyň eşretli, abadan, asuda, bol-elin durmuşda bagtyýar ýaşamaklary üçin mähriban Arkadagymyz uly aladalar edýär. Halkymyzyň ýaşaýyş şertleri, durmuş taýdan goraglylygy howandar Prezidimiziň hemişe üns merkezinde. 1-nji ýanwardan aýlyk zähmet haklarymyz, döwlet pensiýalarymyz, kömek pullarymyz... 10 göterim ýokarlandy. Hal-ýagdaýymyzy, durmuşymyzy gowulandyrmak üçin halk bähbitli işleri durmuşa geçirýän, türkmen halkyny aýdyň ýollardan alyp barýan, il-gününi yzygider begendirýän hormatly Prezidentimiziň jany sag, beýik başlangyçlary, tutumly işleri rowaç bolsun!


text:
Nähili adamlar ýaşaýar?
Bir gezek bir goja ýakyn Gündogar ýurtlarynyň biriniň girelgesine golaý jülgede oturan eken. Onuň ýanyna bir oglan gelip:
– Men bu ýerde ozal bir saparam bolmadym. Eýsem, bu şäherde nähili adamlar ýaşaýarka?! – diýip sorapdyr. Goja ondan:
– Eýsem, seniň ýaşap gaýdan şäheriňde nähili adamlar ýaşaýardy?! – diýip sorapdyr.
– Olarmy, hondanbärsi, erbet adamlardy. Şoň üçinem ol ýerden gaýtmaga mejbur boldum.
– Sen bu ýerde hem edil şeýle adamlara gabat gelersiň – diýip, goja jogap beripdir.
Köp wagt geçmänkä, başga bir adam bu ýere gelip, şol bir sowal bilen ýüzlenipdir:
– Meň bu ýere ilkinji gelşim. Ýaşuly aýtsaňyzlaň, eýsem, bu şäherde nähili adamlar ýaşaýar?!
Goja oňa şeýle diýipdir:
– Oglum, sen şol ýaşap gaýdan şäheriňdäki adamlaryň nähilidigini aýtsana?
– Olar juda göwnaçyk, myhmansöýer, oňat adamlardy. Dogrusy, ol ýerde meniň köp sanly dostlarym galdy, maňa olardan jyda düşmek ýeňil düşmedi.
– Sen şeýle adamlary bu ýerden hem taparsyň – diýip, goja jogap beripdir.
Şol ýerde düýelerini suwa ýakyp duran täjir bu gürrüňleri eşidip, ikinji ýolagçy ýola düşen badyna goja ýüzlenip, şeýle diýipdir:
– Sen nädip şol bir soraga bütinleý tapawutly jogap bermegi başardyň?
– Oglum, her bir adam ýüreginde öz dünýäsini göterýär. Gaýdan ýerinden gowulyk tapmadyk adam, bu ýerdenem tapyp bilmez. Tersine, beýleki şäherde dostlary bolan, bu ýerden hem has ynamly, ygtybarly dostlary tapar. Çünki biziň töweregimizdäki adamlar biziň olardan tapýan zadymyza öwrülýärler.
Maksatlaryň üçin göreş
Bir sapar ogly kakasynyň ýanyna maslahata gelipdir:
– Kaka, görýän welin, meňki ýene-de ugruna bolanok. Bu türgenleşikler diňe surnukdyrýar, netijeler bolsa, üýtgänok. Göwnüme bolmasa, men futbol üçin ýaradylmadyk ýaly, meniň arzuwlarym bolsa, amala aşjaga meňzänok.
Kakasy ogluna mähir bilen seredip şeýle diýipdir:
– Bilýäňmi, oglum, durmuşda her bir adamyň arzuw-islegleri, maksatlary bolýar. Hut şolar hem bize söýýän işimizi etmäge hyruç berýär, sebäbi ol şeýle hem bolaýmaly. Öz ynanýan, halaýan zadyň üçin göreşmek gerek. Eger şeýle etmeseň, diňe synmak bilen bolarsyň. Bir ýykyldyňmy, onsoň galyp bilmersiň. Ähli zady taşlap, soňuna çenli alyp gitmezlik iň aňsady, çünki ýollar çarkandakly, bizem oňaýsyzlyk bilen öwrenişmedik. Biz ähli zadyň ýeňiljek we dessine bolmagyny isleýäris. Şunlukda, biziň arzuwlarymyz ölýär, maksat bolsa, elýeterden has uzakda galýar. Durmuş kem-kemden manysyz boş bir zada dönýär. Netijede, biz ähli zady unudyp, täzeden başlamagy ýüregimize düwýäris hem-de durmuşymyzy başgaça guramak maksady bilen täze bir güne garaşýarys. Ýöne biziň ýolumyzda täze päsgelçilikler peýda bolýar we biz ýene-de säginýäris. Onsoň bizi öz gowşaklygymyz sebäpli lapykeçlik, sussupeslik we gahar-gazap gurşap alýar. Şonuň üçin hiç haçan boýun synmaly däldigiňi, öňde goýan maksatlaryňa ýetmek üçin göreşmelidigiňi unutmaly dälsiň. Seniň haýsydyr bir bäsleşikde utulanlygyň möhüm däl. Durmuş dowam edýär. Seniň iň uly duşmanyň seniň içiňdäki işýakmazlygyň, gorkyň, şübhäň, ýaýdanjaňlygyňdyr. Öz arzuw-islegleriň esgeri, maksatlaryň serkerdesi bolgun oglum!
Bürgüt
Bürgüt 70 ýyl ýaşaýar, ýöne ol bu ýaşa ýetmek üçin 40 ýaşa baranda çynlakaý, agyr synagy başdan geçirmeli bolýar. Şol ýaşda onuň dyrnaklary bürşüp ýumşaýar, asmanda öz awuny alyp bilmeýär. Onuň uzyndan ýiti çüňkleri sypjyrylyp, burlup ugraýar. Onuň ganatlary tozýar, perlerinde toplanan ýag sebäpli agramy artýar. Ganat kakmagy kynlaşyp ugraýar. Bürgüdiň öňünde iki ýol galýar: ölmeli ýa-da 150 güne çekýän agyra döz gelmeli. Eger-de bürgüt durmuşy saýlap alsa, onda dagyň belentligine göterilip, uçut gaýadaky höwürtgede uzak wagtlap galmaly bolýar. Bürgüt şol ýerde çüňküni tä döwlüp gaçýança gaýa urýar. Onsoň ol täze çüňk çykýança garaşyp, täzesi bilen köne dyrnaklaryny goparýar. Täze dyrnaklary çykyp ugranda, köne ýeleklerini ýolup başlaýar. Şeýlelikde, doly täzeleninden 5 aý geçensoň, ilkinji uçuşyny amala aşyryp, ýene-de 30 ýyl ýaşaýar.
Biz ýaşaýşymyzy dowam etdirmek üçin özümizi özgertmeli bolýarys, käwagt bu ýagdaý ýeňil düşmeýär. Şeýlelikde, geçmişiň ýaramaz ýatlamalaryndan, endiklerinden hem-de goýberen ýalňyşlyklarymyzdan saplanýarys. Diňe geçmişiň gaýgyly ýükünden halas bolmak bize ýaşamaga, durmuşyň hözirini görmäge, gelejege özümizi taýýarlamaga we ynamly garamaga mümkinçilik berýär.
Ýylgyryşyň syry
– Halypa, siz hemişe ýylgyryp gezýärsiňiz, hiç haçan siziň gaýga batyp ýöreniňizi görmedim. Muny hemişe sizden sorajak bolýan, ýöne hiç ugruny tapamok. Eýsem, bu size nädip başardýar?
Goja şeýle jogap beripdir:
– Mundan ençeme ýyl ozal, on ýedi ýaşymdakam çuňňur hasrat bilen halypamyň ýanyna barypdym. Halypam şonda ýetmiş ýaşyndady, ýöne görnüp duran belli bir sebäbi bolmasa-da çalaja ýylgyrýardy. Onuň ýüzünde gaýgy-hasratyň hiç hili alamatlary duýulmaýardy. Men ondan “Bu size nädip başardýar?” diýip sorapdym. Ol bolsa, diňe ýylgyryp oňaýdy. Ol gama ulaşar ýaly hiç bir sebäp görmeýändigini aýdypdy.
Şonda men şeýle netijä gelipdim. Bu diňe meň saýlan ýolum. Her gün irden gözümi açanymda, men şu gün haýsysyny saýlamaly – tukatlanmagymy ýa-da ýylgyrmagy diýip özümden soraýaryn. Şeýlelikde, men hemişe ýylgyrmagy saýlaýaryn.
Wagtyň gymmaty
Hamala, her gün irden siziň hasabyňyza 86 400 manat geçirip, her gije hem günüň dowamynda ulanylman galan serişdeleriňizi doly öçürýän bank bar diýip göz öňüne getireliň. Şonda siz nämeler ederdiňiz? Elbetde, her günde hasabyňyzdan günüň ahyryna çenli soňky teňňäňize çenli baryny alardyňyz. Biziň her birimizde şeýle serişde bar. Her gün irden bank biziň hasabymyza 86 400 sekunt goýýar. Her gije hasabymyzdaky haýsydyr bir gowulyk üçin ulanylmadyk wagtymyzy öçürip goýberýär. Bu bank galan wagty saklamaýar. Her gün bize täze hasap açýar we her gije günüň hasabyny aradan aýyrýar. Eger-de goýumy günüň dowamynda ulanyp bilmesek, onda biz ýitgi çekýäris. Hiç zady yzyna gaýtaryp bolmaýar, hiç zady üýtgedip bolmaýar, galyndylary hem ertire geçirip bolmaýar. Biz diňe şu günki günüň hakyky goýumy bilen ýaşap bilýäris. Şonuň üçin wagty, mümkingadar, saglyga, bagtyýarlyga we üstünlige has köpräk sarp etmeli. Wagt geçýär. Şoňa görä, ony günüň dowamynda netijeli ulanalyň. Hakykatda, wagtyň bahasyny duýup, aňyp bolýar. Islendik talyp ýyllyk synaglaryny tabşyrýarka okuw ýylynyň, islendik ene dogran çagasynyň birinji aýynyň, islendik aşyk öz magşugy bilen görüşmek üçin garaşan bir sagadynyň, otludan gijä galan islendik ýolagçy bir minutynyň, hassahanada ýatan islendik adam bir sekundynyň, islendik çempion sekundyň ýüzden bir böleginiň näderejede gymmatlydygyny oňat bilýän bolsa gerek.
Wagt hiç kime garaşmaýar. Şoňa görä, wagtyň her bir pursadyny arzylamagy öwrenmegimiz gerek. Wagt – öwezini dolduryp bolmaýan gymmatlykdyr. Düýn eýýäm taryh, ertir syr, şu gün bolsa, peşgeşdir.
Bulkajyk
Är-aýal otuz ýyllap bilelikde ýaşaýan eken. Bilelikdäki ýaşaýşynyň 30 ýyllygy güni aýaly däp bolup gelşi ýaly, säher bilen bulka bişiripdir. Ol ertirlik naharynda ony keseligine kesip, ikisiniňem ýüzüne mesge çalypdyr. Ol bulkanyň üst tarapyny adamsyna uzatmakçy bolanda, bir zat ýadyna düşen ýaly, birden saklanypdyr. Ol öz ýanyndan: “Men otuz ýyllyk bilelikdäki ýaşaýşymyzyň şu gününde bulkajygyň gyzaranja ýerini özüm iýesim gelýär. Galyberse-de, men onuň 30 ýyllap ynamly, oňat söýgüli aýaly boldum, ony ogully-gyzly etdim. Hojalygy ýöretdim, maşgalamyň abatlygy üçin janymy gaýgyrmadym” diýip, öz ýanyndan pikir ýöredipdir.
Ol şeýle karara gelip, bulkajygyň aşaky bölegini adamsyna uzadýar, 30 ýyl dowam edip gelýän düzgüni bozanlygy üçin hem elleri titräp ugrapdyr. Adamsy bolsa, bulkajygy alyp, şeýle diýipdir:
– Ezizim, sen şu gün maňa bahasyna ýetip bolmajak sowgat etdiň. Men 30 ýyllap, özümiň iň gowy görýän zadymy – bulkanyň aşaky bölejigini iýmedim. Sebäbi ol düzgün boýunça saňa degişlidir öýdýärdim.
Bilbil
Bir amerikaly öz indeý dosty bilen Nýu Ýorkuň köçeleriniň birinden barýan eken. Birdenem, indeý duýdansyz:
– Men bilbiliň saýraýan sesini eşidýän – diýip gygyrypdyr. Amerikaly şäheriň adamdan doly merkezi köçesine ser salyp:
– Sen akylyňdan azaşypsyň öýdýän – diýipdir. Şol wagt ähli ýerde awtoulaglar hereket edýärdi, adamlaryň galmagaly köçäni gaplap alypdy.
– Ýöne, hakykatdan hem, men bilbiliň saýraýan sesini eşidýän – diýip, indeý öz diýenini tutupdyr hem-de haýsydyr bir edaranyň öňündäki açylyp oturan gülleriň üstüne eglipdir. Ol ösümlikleriň ýapraklarynyň arasyny açyşdyryp, öz dostuna ol ýerde geň-enaýy saýrap oturan bir bilbili görkezipdir.
– Geň galaýmaly – diýip, dosty seslenipdir.
– Seniň gulagyň gaty ýiti öýdýän.
– Ýok. Ähli zat seniň meýilleriň nämä gönükdirilenliginde – diýip, indeý düşündiripdir. Indi senem ony eşidip bilersiň. Dostlar güllerden uzaklaşypdyrlar.
– Geň galaýmaly! Indi menem bilbiliň saýraýşyny aýdyň eşidýärin – diýip, amerikaly geňirgenipdir.
Ýagşylygyň parçalary
Bir maşgala dynç alyş gününi deňiz kenarynda geçiripdir. Çagalar deňizde suwa düşüpdirler hem-de çägeden geň-enaýy jaýjagazlary ýasapdyrlar. Birdenem, uzakdan bir garry kempiriň garasy görnüpdir.
Onuň çal saçlary ýele ykjap, egin-eşiklerem köne, ýyrtyk-irikdi. Ol öz ýanyndan hümürdäp, käwagt aşak eglip, ýerden bir zatlar alyp, torbasyna oklaýardy. Ene-atalary çagalaryny ýanyna çagyryp, bu gelýän garrydan gaçarak durmagy tabşyrypdyrlar. Ol çagalaryň golaýyndan geçip barýarka, ýerden zat çöpläp barşyna olara garap, ýylgyrypdyr, ýöne onuň ýylgyryşyna hiç kim üns bermändir.
Soň bir gün olar bu garry kempiriň, çagalaryň aýagyny gyýaýmasyn diýip, hemişe deňziň kenaryndaky çüýşe gyýçaklaryny çöpleýändigini bilip galypdyrlar.
Terjime eden Ýegenmämmet Taýlyýew,
“Zaman-Türkmenistan”.


text:
Türk prezidenti Rejep Taýyp Erdogan 9-njy iýunda Kataryň terrorçylary goldaýandygy baradaky aýyplamlary ret etdi we kiçijik pars aýlagy döwletiniň öz arap goňşulary tarapyndan ykdysady gabawa salynmagynyň soňlanmagyna çagyrdy.
ABŞ-nyň prezidenti Donald Tramp 9-njy iýunda Katary ýene bir gezek terrorizmiň “örän ýokary derejeli maliýeleşdirijisi” atlandyrsa, Saud Arabystanynyň ýolbaşçylygyndaky arap döwletleriniň topary 8-nji iýunda özleriniň Katar bilen ilteşikli diýýän adamlarynyň we guramalarynyň sanawyny çap edip, olary “terrorçylar” atlandyrmak bilen, öz aýyplamalaryny berkitdiler.
Bu ‘terrorçy” sanawyna Müsüriň “Musulman doganlygy” hereketiniň lideri
Yousef al-Karadawi, Katar tarapyndan maliýeleşdirilýän 12 sany sahawat guramasy hem girýär. Katar ýaly, “Musulman doganlygy” hereketine Türkiýe hem goldaw beripdi. “Biz şu güne çenli Kataryň terrora goldaw berenini göremzok” diýip, Erdogan Stambulda aýtdy.